open-index/open-wikipedia-markdown huggingface dataset:
芳文社

縮圖|芳文社樓館圖
**芳文社**，在東京都文京區，日本出版社也。所梓皆漫畫，號為「漫畫之殿堂」。昭和二十一年丙戌，二戰方終，民不聊生，孝壽芳春於是建尚文館，冀戰後少年得以健全成長。後清債倒產。二十五年庚寅，五月廿六，改立為芳文社。五十六年辛酉，四月，創《漫畫時光》，雜誌也，揭四格漫畫。平成十四年壬午，三月，又創《漫畫時光綺羅羅》，亦四格漫畫雜誌，而深中萌風。漫畫多述少女居處之哀樂。大受歡迎，遂爲主業。

## 創作
*《向陽素描》
*《魔法少女小圓》
*《輕音少女》
*《悠悠式》
*《黄金拼圖》
*《花舞少女》
*《櫻謀詭計》
*《君欲兔乎？》
*《學園孤島》
*《靈感》
*《此彼共君》
*《A頻道》
*《愛殺寶貝》
*《藝甲 藝術科美術設計班》
*《加奈日記》
*《食夢者瑪莉》
*《造夢同人誌》
*《戀愛研究所》
*《幸腹塗鴉》
*《城下町之蒲公英》
*《若葉女孩》
*《小森無可拒》
*《新游戲！》
*《房東思春期》
*《三者三葉》
*《Anne Happy》
*《斯特拉之魔法》
*《宇羅羅迷路帖》
*《混S》
*《摇曳露營△》
*《慢始》

## 他典
*《芳文社沿革》
邪母

**邪母**（中古拼音：**zs**ia），中古漢音聲母也，齒頭音，隸精組，全濁。

## 擬音
漢音、對音、域外方音，邪母讀/z/者多，故擬爲/z/。

## 古今音變
;漢語
當世漢語分平捲舌者，有三型：南京、濟南、昌徐。三型邪母皆作平舌。不分平捲者，作全清次清齒音，派陽聲調。普通話分洪細，洪音轉心，細音轉書，或有洪音轉清，細音轉昌。吳語仍邪。

;日語
吳音讀ざ行，漢音讀さ行。

;韓語
轉心。

;越南語
轉端，派陽聲調。

古今對照（一欄例字，二欄切韻，三欄官話，四欄粵語，五欄吳語，六欄日語（吳音），七欄日語（漢音），八欄韓語，九欄越南語）
釹

**釹**，化學元素也，符號為Nd，原子序六十。屬鑭系元素、稀土金屬。柔軟、色銀，遇氧漸暗，蓋合為氧化層故也。一八八五年，奧地利化學家韋斯柏始知之。蓋雜於磷鈰鑭礦、氟碳鈰鑭礦。天然之中，不以獨存，必化合他物，雜於鑭系元素。運用之先，必以精煉。雖屬稀土金屬，其量不寡，地殼之內，遍佈其蹤，相近於鈷、鎳、銅。而世所產釹，多自中國。

一九二七年，釹化合物始為商用，作玻璃染料。迄今，仍用諸眼鏡。又或用諸激光，作慣性約束聚變之用云云。蓋其正三離子本色紅紫，又因光而易，多有變幻故也。

磁石雜釹，大增其力，並臻於恒，稱釹磁鐵。以其體小而力強故，所用甚廣，若傳聲器、揚聲器、耳筒、電腦硬碟等等。而其大者，則用諸電動機、發電機等。

## 據
*《英文維基》釹一文簡介段
鑥

**鑥**，又譯**鎦**，化學元素也，符號為Lu，原子序七十一。屬鑭系元素、稀土金屬。色銀白，氣燥不腐，濕則不然。鑭系元素，以其最硬。間亦歸過渡金屬。

公元一九〇七年，法國科學家烏邊、奧地利礦物學家韋斯柏、美國化學家查理占士各自得之。皆謂其出於氧化鐿礦，本以為獨有鐿者也。三人爭先所成，欲冠以名，各稱其是，以至鳥韋二氏互斥抄襲。其榮終歸烏氏，以先公表其果故也。烏氏遂名之以鑥，取其國都巴黎拉丁稱謂魯特西亞之意也。

其藏不豐，用途不廣。蓋鑥、釔二者，常並利用，或融為合金，或作觸媒。而同位素中，鑥一七六凡四十有一，性微不穩，每三百八十億年折半，職是之故，可定隕石之歲；鑥一七七螯合劑，則用諸放射核種治療，以治神經內分泌腫瘤。

## 據
*《英文維基》鑥一文簡介段
臨高啟明

**臨高啟明**，小說也。述時人返大明崇禎元年，改革政體，行貴族共和，開近世工業之先，經緯寰宇也。

## 史
西元二〇〇六年，歲次丙戌，網民孤獨求婚發帖曰：

「吾等苟攜今物，返至明季，何以生存，改易其事？」

眾議紛紜，越三年，合著此書。

迄二〇一七年，歲次丁酉，字數六百九十萬有奇，閱者四百五十八萬餘。

## 名句
*普天下眾人平等，然元老平等甚於他人

*未來之國乃標準體系之國也！ ——文主席言曰

*忠於元老院，忠於國家，忠於人民，忠於法律。 ——文主席

*為元老院與人民

*文主席萬壽無疆哉！馬國務卿永康哉！蕭主任較為安康哉！

*黎人乃元老院事業之保障也

*吾輩目標，不特廣東，不特中國，不也亞洲，不特寰宇，其惟星辰大海乎！
分類:中華小說
日韓併邦

**日韓併邦**，時維日本明治四十三年、韓國隆熙四年，歲次庚戌，八月廿二日，兩國協約合併。廿九日，乃成，以韓國併入日本，混一為大日本帝國。故名為合併，實為吞併。併邦後，日本置總督府於朝鮮半島，韓人視為殖民，乃稱「國恥」；立約之臣，斥為「庚戌國賊」。

事源清光緒二十年，甲午之役敗；明年，訂馬關條約。朝鮮遂去清自立，稱「大韓帝國」，高宗稱帝，建元「光武」。而日本謀奪朝鮮之心日顯。越十年，敗俄國於海陸，終得掌控韓國，與韓國立《乙巳條約》，置統監府，統理其國。自是，日本國內紛議併韓，惟朝鮮統監、元老伊藤博文不從。隆熙三年，韓人安重根行刺伊藤博文，併韓論遂成主流。明年八月廿二日，大韓帝國總理李完用、日本代表寺內正毅簽《關於韓國併合之條約》，曰：「韓國皇帝陛下及日本國皇帝陛下顧念兩國間之特殊而親密之關係，欲增進相互幸福，永久確保東洋和平。為達此目的，確信不如合併韓國與日本國者，兩國間茲決定締結合併條約。」廿九日，併邦，新邦曰大日本帝國。日本置朝鮮總督府於漢城，大韓帝國亡。

及昭和二十年，日本敗於二戰，訂降伏文書，始棄韓國，韓土南北分由美蘇託管。

分類:明治紀事
巴格達迪

**巴格達迪**者，伊斯蘭國自封哈里發也。

一九七一年，生於伊拉克薩麥拉。習於伊拉克阿宰米耶伊斯蘭學大學，獲伊斯蘭學碩士學位及博士學位。二〇一〇年，巴格達迪登伊拉克基地組織首領之位。二〇一一年，敘利亞内乱，兵戈不止。乃以兵掠四鄰，竊據敘利亞東、伊拉克西北之地。更偽號，曰「伊拉克沙姆伊斯蘭國」。其徒多行不法，壞清真寺，違古蘭經之教義。

二〇一四年六月二十九日，巴格達迪竊據摩蘇爾，更偽號曰「伊斯蘭國」，僭號「哈里發」。都敘利亞拉卡。

二〇一九年十月，巴氏誅於敘利亞伊德利卜。
衛汝貴

**衛汝貴**，字**達三**，清安徽合肥人。從劉銘傳征捻，累遷至副將，晉總兵。事平，授河州鎮，李鴻章薦其樸誠忠勇，留統北洋防軍。歷授大同、寧夏諸鎮，均未之官，統防軍如故。

光緒二十年，日朝戰起，率馬步六千餘人進平壤，臨行，鴻章誡以屏私見，嚴軍紀。至牙山，退成歡，與日軍相見，尋復趨平壤合大軍，與副都統豐紳阿頓守城南江岸。平壤，朝舊京也，聞清軍至，爭攜酒漿以獻；而軍士多殘暴，掠財物，役丁壯，淫婦女，汝貴軍尤甚，殺義定朝民，眾滋忿。復蝕軍糈八萬運家，軍大譁，連夕自亂，互相蹈藉。時馬玉崑血戰大同江，浮舟往援，敵稍卻。玄武門嶺失，即竄走。鴻章方據葉志超牒奏捷，俄而安東、鳳凰陷，踉蹌走岫巖，岫巖陷，走奉天。朝士交章糾其罪，詔褫職逮問。汝貴治淮軍久，援朝時年已六十矣。其妻貽以書，戒勿當前敵，汝貴遇敵輒避走。敗遁後，日人獲其牘，嘗引以戒國人。明年，鏁送京師，按實，論死。

## 據
*《清史稿／列傳　凡三百十六卷／卷四百六十二　列傳二百四十九／衛汝貴》
清母

**清母**（中古拼音：**ch**ieng），中古漢音聲母也，齒頭音，隸精組，次清。

## 擬音
漢音、對音、域外方音，清母讀/t͡sʰ/者多，故擬爲/t͡sʰ/。

## 古今音變
;漢語
現代漢語分平捲舌者，有三型：南京、濟南、昌徐。三型清母皆作平舌，仍清。不分平捲者，作次清齒音，派陰聲調。普通話分洪細，洪音仍清，細音轉昌。

;日語
無論吳漢，皆讀さ行。

;韓語
仍清。

;越南語
轉透，派陰聲調。

古今對照（一欄例字，二欄切韻，三欄官話，四欄粵語，五欄吳語，六欄日語，七欄韓語，八欄越南語）
衛汝成

**衛汝成**，清安徽合肥人，汝貴弟。官至總兵。援旅順，六統帥不相轄，汝成與趙懷益爭毆，李鴻章函責之。逮日軍至，姜桂題等猶力禦，而汝成已先遁。詔逮治，未蹤獲，迺籍其家。後不知所終。

## 據
*《清史稿／列傳　凡三百十六卷／卷四百六十二　列傳二百四十九／衛汝貴　弟汝成》
莊母

**莊母**（中古拼音：**cr**iang），中古漢音聲母也，正齒音，隸莊組，全清。莊章合流，成照，因處二等，稱之**照二**。

## 擬音
擬音有二，一擬/ʈʂ/，一擬/t͡ʃ/。

## 古今音變
;漢語
當世漢語分平捲舌者，有三型：南京、濟南、昌徐。南京型莊二捲而莊三平，濟南型莊母捲，昌徐型莊母平。不分平捲者，作全清齒音，派陰聲調。

;日語
無論吳漢，皆讀さ行。

;韓語
仍莊，或轉初。

;越南語
仍莊，派陰聲調。

古今對照（一欄例字，二欄切韻，三欄官話，四欄粵語，五欄吳語，六欄日語，七欄韓語，八欄越南語）
照母

**照母**（中古拼音：cjeuh），中古漢音聲母也，三十六字母之一，正齒音，隸照組，全清。照二者，莊母也，照三者，章母也。

今音照母仍齒音，平捲不分者，作全清齒音，分平捲者，大抵捲舌，照二或平。
完顏宗望

**完顏宗望**，本諱**斡離不**，漢諱**宗望**，金太祖二子也。名將。

天會五年六月病歿。十三年，贈魏王。
皇統三年，進許國王，徙封晉國王。天德二年，贈太師，加遼燕國王，配享太宗廟廷。
正隆二年，例降封。大定三年，改封宋王，諡**桓肅**。

## 軼事
宗望信佛，民稱之曰「菩薩太子」。

## 引據
赴戍登程口占示家人

《**赴戍登程口占示家人**》，七言律詩，凡二首。道光二十二年八月十一日，林則徐西安別家人，將就道戍邊，興感而作之。後錄《雲左山房詩鈔》卷六。詩有「苟利國家生死以，豈因禍福避趨之」句，後人傳誦不絕。
## 世情

道光二十一年六月二十八日，道光帝下旨，流放林則徐於伊犁。七月十四日，則徐鎮海就道。次年五月中旬，抵西安，以疾休二月。八月十一日，晴，則徐別家人，登途戍邊，長子汝舟、次子聰彝、三子拱樞相隨。以有所感，口占詩二首。而後離城西趨。

## 引據

分類:詩
京都驛複道顛踣之厄

昭和九年一月八日，京都驛邑民群集，忽如躓踣傾偃，排擠踐踏，凡七十七人踏斃，傷者七十四人，是謂**京都驛複道顛踣之厄**，日言**京都驛跨線橋轉倒事故**。事屬群集事故。
## 概要
昭和九年一月八日，千十五人乘臨時列車，自京都而行。其中七百十五人，皆士卒，新入廣島縣吳市海軍海兵團。斯人所從來，則京都、金澤、富山、敦賀、福井、津諸市陸軍連隊管内。又有隨行三百人。

按運行圖表，列車固以午後十時廿二分發軔。時車將發，數千人相送，蜂擁第一月臺，皆兵卒之親戚及在鄉軍人會、青年會人士。第一月臺臨改札口，客咸湧聚，雖立錐而不可。

執役深感危險，擬爲措置，誘導群眾，俾就第三月臺。月臺之間，複道凡二。西者寬廣，昭和三年所建。適逢昭和天皇即位大典，遂造之。所在，即今南北自由通路。時西複道人多，乃欲導客，使由東道而就第三月臺。然階梯之上，摩肩接踵，弗得動身。及至亥正，輳聚不減，遂相推排。不意或人踣傾，隨者積疊，霎時相因不起。終而被覆之人百有奇，七十四人跚傷，七十七人踐斃。查歿者名冊，豫定入團者二人並新興電影社女優原靜枝在焉。

方事故時，適有記者在場。《東京朝日新聞》採其說，旦朝報之。據報道，躓踐之後，憲兵、警察官分散群眾，然後救難。月臺及執役休憩所內，死屍比陳，傷軀並列。在鄉軍人亦爲協助，沃淋被害之民，如行人工呼吸。車卒自櫺而目睹者亦有之。大阪驛軴輪時，《東京》亦遣人採其言，語曰：「複道之陂，月臺之上，人相積疊，真如蘿蔔傾覆哉。此非地獄之圖乎？呼喊之淒厲，至今耳畔猶不絕。」

## 兼查
*二重橋之事
*彌彦神社之事
*明石花火大會步道橋之厄

## 他典
*《明石花火大會步道橋事故調査報告書·丙》第五十九頁載此事故概要
分類:昭和紀事‎
程智

縮圖|程智像
**程智**，字極士，一字子尚，號雲莊，休甯人。家於會里，自云伊川十七世孫。家貧，歲十九，不識一丁。一日作奇思曰：父母生我，但知眠食，與禽犢何異？遂欲究厥本來，棄家往徑山，投某異僧。久之，不聞一語，因登山大哭，自是或歌或笑，人以為得狂易疾。忽從靜中得悟，遂欲辭僧行。僧曰：明日當說法，可早來。明日，智往，僧先在，因以杖擊僧，且喝曰：咄咄，窮漢回來，做恁生理？僧愕然退座。

智下山，取儒家書遍閱如夙習。見論孟曰聖人之糟粕也；見三禮，曰形器也；見大學中庸，曰近之矣，然獨條目也；見周易則大喜曰：道在是矣！一四，天地之元也；二三，天地之交也。佛氏知天地之元，意主無生；道家主天地之交，意主長生；至參兩奇數用六用九大衍五十，唯儒者能之。此生生之謂易也。
因徒步至豫中，谒伏羲陵，歸而築室於蘇州齊門外負郭五裏，顔月曰一中易頃（廣頃），而陽山亦有講院。士大夫山人野老多從之遊，稱為大易師雲莊先生。

智生於明萬曆初，至清順治朝，老矣，猶敷座講學不辍。當智下山時，僧欲授衣缽，不應。後僧念之甚，遣沙彌來要之。智曰：我無事見師，師念我，可就我。沙彌歸報，僧來，與辯論三日，僧轉請為弟子而受學焉。

智於夙所未見書，辄能辨識。一日在道流所，觀符錄（竹字頭），曰：某符當不驗，道流異之，證之信州張真人則果然。智曰：符錄（竹字頭）者，古大篆之草書也，大易連山中，有役召鬼神術，大禹用之以治水，驅策萬靈，藏之名山。在鶴鳴山者為張道陵所得。書符必備五行，若符不備，故知不驗。他奇異事多不勝述。
其所著書,曰《易數定序》、《蓍法定序》、《中庸解》、《準神》、《一四二三參兩說》。弟子俞子受、孫大來、熊焦占、袁公望、朱禺（頁字旁）瞻、湯啓新，又各記其所聞，為《雲莊語錄》。金文毅公聲、與蔡維立、劉之綸，並受教於智。聲晚好禅學，蓋本智說。智最後及門有馬衍者。竊其師之教，別結徒黨為非常，受顯戮，其教遂中絕。
然智於明季論易，頗為諸巨公所稱道。黃宗羲以為修飾林三教之馀緒，而別自出頭地。至雍正甲寅，編修長洲徐澄齋，以其書示全祖望，祖望後見他書於揚州馬曰璐曰（玉字旁）官所。

智於三易外，又為公孫龍子之術，有《守白論》上下篇，其辭曰：不著形質，不雜青黃之白，是為真白。此彼相非之謂指，指有不至，至則不指，不指之指，是為真指。是非交錯，此彼和同，是為指物，青白既兼，方員亦舉，二三交錯，直析橫分，是為指變。萬變攘攘，各正性命。聲負色勝，天地莫能定，唯人言是正。言正之物，是為名物，惟名統物，天地莫測。名與偕極，與天地皆極之物，其誰得而有無之，幻假之，是為真物。指而非指，非指而指，非指而指，而指非指，是為物指。一不是雙，二自非一；只雙二只，黃馬堅市石，惟其所遞，此為物變。其下篇曰：不落形色，不涉是即，自地之天，地中取天，曰地天；統盡形色，脫盡是即，有天之地，天中取地，曰天地。天地地天，地天天地，閃铄難名，精光獨透，曰真神。至精至神，結頂位極，名實兼盡，惟獨為正，曰物神。天地之中，物無自物，往來交錯，物各自物，惟審乃知，曰審知。惟審則直，惟至則止，縱橫周遍，一知之至，曰至知。實不曠位，名不通位，惟慎所謂，名實自正，曰慎謂。彼此惟謂，當正不變，通變惟神，神化為變，曰神變。
其宗旨則曰天地惟神，萬物惟名，天地無知，惟神生知。指皆無物，惟名成物。公孫龍子之學，絕於世，亦久矣，智蓋參會釋老之言，附會之以成其辯者也。

智殁於順治八年，年五十，葬陽山。吳人請於巡撫，從祀二程子祠。智僅一子，山居甚貧，遺集未刊。至乾嘉世，歙程晉芳猶及見其書。晉芳為正學論，於亭林、梨洲、安溪三君子外，推論及於智，以為當時如念台石齋輩，皆尊服之，謂是三代以下第一人，鼎革後逃於禅。
## 據
*程智傳
分類:明列傳
劉曉波

**劉曉波**，吉林長春人，西元一九五五年十二月二十八日生。善屬文。

歷六四風波，見囚數載。後草擬《零八憲章》，為中共所忌，囚之，其妻禁足。二零一零年，獲諾貝爾和平獎，中共加患，其囚益嚴。二零一七年七月十三日，病歿於囚，年六十一。
## 據
*劉曉波到底是什麼人？做了什麼事？為何中國政府堅持將他囚禁到生命終點？
分類:吉林省列傳
京都動畫

縮圖|京都社主務之館
**京都動畫**，日本動畫社也，在京都宇治。略稱京阿尼。會社商標，本乎「京」字，而略爲易形。

## 概要

主務之館在宇治市。第一工房在京都市伏見區桃山町。第二工房，則宇治市木幡内畑。東京事務室在日都港區。商鋪在宇治市。又設「動畫爲」社，在大阪市中央區道修町。

## 沿革
八田陽子，日本人，嘗屬蟲製作社，善爲動畫之成稿加色。後嫁英明，家於宇治。昭和五十六年，陽子應龍子社、日昇社之請，召集左近主婦，齊當加色之職。乃設京都動畫工房。越四歲，建京都動畫社，爲有限會社，而英明長之。初專業加色，明年別設曹司，始行作畫之事。他社如製動畫，乃往邀助。

六十二年，龍子社製《星戰英豪》，而京都社從中督理。京都社之躋身畫府也，履端蓋在茲矣。石川光久，《星戰》製作人也。光久欲設石後社，然囊中寡金，京都社遂襄財。

令和元年，京都社第一工房爲人縱火。

## 引據

分類:昭和動畫社
分類:京都府
初母

**初母**（中古拼音：**chr**io），中古漢音聲母也，正齒音，隸莊組，次清。初昌合流，成穿，因處二等，稱之**穿二**。

## 擬音
擬音有二，一擬/ʈʂʰ/，一擬/t͡ʃʰ/。

## 古今音變
;漢語
當世漢語分平捲舌者，有三型：南京、濟南、昌徐。南京型初二捲而初三平，濟南型初母捲，昌徐型初母平。不分平捲者，作次清齒音，派陰聲調。

;日語
無論吳漢，皆讀さ行。

;韓語
仍初。

;越南語
轉生，派陰聲調。
曾切

**曾切**，綠林之豪也，出沒淡水間，或云彰化人。少失怙，事母孝，故尤敬節婦。聞有饑寒者，即分金與之。切為盜，每使人知；先以粉畫壁上為圈，夜即至。雖伏人防之，莫能免。然其所盜者，多土豪墨吏；而濟困扶危，人多德之。里有少婦，夫死家貧，鄰人愛其色，議以五百金納為妾，婦不從，每夜哭。切聞之，歎曰：「是當全之。顧安所得金？」當是時，大隆同陳遜言攬辦料館致富，切登其屋，抉兩瓦，縋而下。天寒夜黑，遜言方臥榻弄煙，一燈瑩然。見切至，延之坐。切亦就榻弄煙。遜言微問曰：「子此來，有何需？」曰：「然。」出鑰與之。切啟匱，出千金，復臥而弄煙。遜言曰：「夜深矣。我命人將往何如？」曰「無須。」即出口號，有一人自屋下，裹金去。切亦猱之上。旦日至婦家，告其姑曰：「汝婦賢，胡可賣？然汝為貧計，不得不如此。今吾以五百金贖汝婦，又以五百為衣食費。汝其善視之。」婦聞言，欲出謝。切不顧而去。越數夕，遜言獨坐，有物墜庭中，聲甚厲，急呼家人爇炬視之。見一布囊，上繫小箋曰：「前蒙厚惠，得了一事。今獲此物，敬以相酬。伏維笑納。」啟之，則煙土二十也，價可數百金。

切身頎而長，貌溫雅，目光炯炯，左手爪長寸餘。每為盜，以湯柔之，束以皮。嘗一日為官所捕，切跪地上，但搖左手曰：「小人文弱，何敢為盜？」官笑釋之。或告之曰：「以子之材，何不入行伍，取功名，而自屈若是？」切慨然歎曰：「今之擁節鉞者多昏瞶，誰復能於風塵中識壯士哉？」自是忽不見。或曰，切葬母後，去之閩中。

## 據
*《臺灣通史》卷三十五勇士列傳
穿母

**穿母**（中古拼音：chjen），中古漢音聲母也，三十六字母之一，正齒音，隸照組，次清。穿二者，初母也，穿三者，昌母也。

今音穿母仍齒音，平捲不分者，作次清齒音，分平捲者，大抵捲舌，穿二或平。
沙石集

《**沙石集**》，佛教說話集也。日本鐮倉朝中葉，無住道曉編纂。行文雜以假名。十卷。說話之數，維百五十話前後。弘安二年起筆，六年成。其後加筆不絕，廣泛流傳，異本維夥。厥如是分類：記述多者，屬廣本系；記述少者，屬略本系。

完本註解，收於巖波書店《日本古典文學大系·八十五》及小學館《新編日本古典文學全集·五十二》。
分類:說話集
大同樂會

**大同樂會**主考中國民樂，在上海法租界，鄭覲文建於西元一九二〇年。初，蔡元培、葉恭綽、梅蘭芳、程硯秋、周信芳諸君協贊之，乃立此會。覲文兼樂務主任。汪昱庭、楊于鋪等任教師。有樂隊，凡三十人。初立時，以**琴瑟樂社**聞，後改名。會址，法租界愛多亞路千有四號，寓於私屋之內。二二年，遷至滋山路三十六號。後值日寇，會遷重慶，未幾而休。

分類:中華民國紀事
中國同盟會

**中國同盟會**，由興中會、華興會、光復會而合，所謀皆覆清之事。光緒三十一年立於日京。時日本有反對增租同盟會、國民同盟會，中國學生留學其國，深受浸染，遂效「同盟會」之名。治會者，孫中山、宋教仁、黃興、黃元秀、章太炎等。以包羅甚眾，時而內訌。辛亥後，同盟會改立國民黨。是黨中華革命黨、中國國民黨所自也。
## 引據

分類:清紀事
冷岸環球種庫

縮圖|冷岸種庫圖
**冷岸環球種庫**在挪威冷岸群島，所以貯存宇內之農種。如危際失種，則冷岸之庫可以補之。素以「寰宇農業方舟」聞，而聯合國糧農會襄助之。建設之資，計四千五百萬挪威克朗，由挪威政府承償。西元二〇〇八年始用。一五年，以敘利亞內戰，就庫請種。此冷岸庫用世之權輿也。一七年五月，以天地日暖，凍土融化，庫門水災。
## 引據


分類:挪威史
漫畫時光

《**漫畫時光**》，雜誌也，所載皆四格漫畫，而芳文社刊行之。創刊號爲一九八一年六月號，是年五月七日始售。而後毎月七日行世。然地域殊異，或時非七日而賣之。共通雑誌編號：〇八六四五。通稱「時光」。

## 簡史
芳文社素以漫畫聞，嘗刊《週刊漫畫時光》，開日本週刊漫畫雜誌之先河。昭和五十六年，《週刊》別梓〈特刊三月十八日號〉。同年，自立創刊，專收四格漫畫。漫畫雜誌而獨載四格者，日本莫先之。

## 他典
* 芳文社
* 漫畫時光網頁
* 漫畫時光編集部推特

分類:漫畫雜誌
崇母

**崇母**（中古拼音：**zr**iung），中古漢音聲母也，正齒音，隸莊組，全濁。崇船合流，成牀，因處二等，稱之**牀二**。

## 擬音
擬音有二，一擬/dʐ/，一擬/d͡ʒ/。

## 古今音變
;漢語
當世漢語分平捲舌者，有三型：南京、濟南、昌徐。南京型崇二捲而崇三平，濟南型崇母捲，昌徐型崇母平。不分平捲者，作全清或次清齒音，派陽聲調。或擦化。吳語入邪。

;日語
吳音讀ざ行，漢音讀さ行。

;韓語
清化，轉莊、初、生。

;越南語
轉生，派陽聲調。

古今對照（一欄例字，二欄切韻，三欄官話，四欄粵語，五欄吳語，六欄日語（吳音），七欄日語（漢音），八欄韓語，九欄越南語）
漫畫時光綺羅羅

《**漫畫時光綺羅羅**》，雜誌，載四格漫畫，多得萌風，芳文社所刊。毎月九日刊行。標語曰「心怦怦兮☆遊目騁懷四格誌」，略記「D☆V」。平成十四年五月創刊。

## 他典
* 漫畫時光綺羅羅網頁 
* 漫畫時光綺羅羅編集部推特
* まんがタイムきららフェスタ！公式サイト 

分類:漫畫雜誌
牀母

**牀母**（中古拼音：zriang），中古漢音聲母也，列於三十六字母，正齒音，隸照組，全濁。牀二者，崇母也，牀三者，船母也。

今音牀母仍齒音，平捲不分者，作全清或次清齒音，分平捲者，大抵捲舌，牀二或平。
范純祐

**范純祐**字**天成**，宋副相仲淹子。性英悟自得，尚節行。方十歲，能讀諸書；為文章，籍籍有稱。

父仲淹守蘇州，首建郡學，聘胡瑗為師。瑗立學規良密，生徒數百，多不率教，仲淹患之。純祐尚未冠，輒白入學，齒諸生之末，盡行其規，諸生隨之，遂不敢犯。自是蘇學為諸郡倡。

寶元中，西夏叛，仲淹連官關陝，皆將兵。純祐與將卒錯處，鈎深擿隱，得其才否。由是仲淹任人無失，而屢有功。仲淹帥環慶，議城馬鋪砦，砦偪夏境，夏懼扼其衝，侵撓其役。純祐率兵馳據其地，夏眾大至，且戰且役，數日而成，一路恃之以安。

純祐事父母孝，未嘗違左右，不應科第。及仲淹以讒罷，純祐不得已，蔭守將作監主簿，又為司竹監，以非所好，即解去。從仲淹之鄧 ，得疾昏廢，臥許昌。富弼守淮西，過省之，猶能感慨道忠義，問弼之來公耶私耶，弼曰「公」。純祐曰「公則可」。凡病十九年卒。年四十九。子正臣，守太常寺太祝。

## 據
*《宋史／列傳　凡二百五十五卷／卷三百一十四　列傳第七十三／范仲淹　子純祐　純禮　純粹》
范純禮

**范純禮**字**彝叟**，以父仲淹蔭，為宋祕書省正字，簽書河南府判官，知陵臺令兼永安縣。永昭陵建，京西轉運使配木石塼甓及工徒於一路，獨永安不受令。使者以白陵使韓琦，琦曰：「范純禮豈不知此？將必有說。」他日，眾質之，純禮曰：「陵寢皆在邑境，歲時繕治無虛日，今乃與百縣均賦，曷若置此，使之奉常時用乎。」琦是其對。還朝，用為三司鹽鐵判官，以比部員外郎出知遂州。

瀘南有邊事，調度苛棘，純禮一以靜待之，辨其可具者，不取於民。民圖像于廬，而奉之如神，名曰「范公庵」。草場火，民情疑怖，守吏惕息俟誅。純禮曰：「草濕則生火，何足怪！」但使密償之。庫吏盜絲多罪至死，純禮曰：「以棼然之絲而殺之，吾不忍也。」聽其家趣買以贖，命釋其株連者。除戶部郎中、京西轉運副使。

元祐初，入為吏部郎中，遷左司。又遷太常少卿、江淮荊浙發運使。以光祿卿召，遷刑部侍郎，進給事中。純禮凡所封駮，正名分紀綱，皆國體之大者。張耒除起居舍人，病未能朝，而令先供職。純禮批敕曰：「臣僚未有以疾謁告，不赴朝參先視事者。耒能供職，豈不能見君？壞禮亂法，所不當為。」聞者皆悚動。御史中丞擊執政，將遂代其位，先以諷純禮。純禮曰：「論人而奪之位，寧不避嫌邪？命果下，吾必還之。」宰相即徙純禮刑部侍郎，而後出命。轉吏部，改天章閣待制、樞密都承旨，去知亳州、提舉明道宮。

徽宗立，以龍圖閣直學士知開封府。前尹以刻深為治，純禮曰：「寬猛相濟，聖人之訓。今處深文之後，若益以猛，是以火濟火也。方務去前之苛，猶慮未盡，豈有寬為患也。」由是一切以寬處之。中旨鞫享澤村民謀逆，純禮審其故，此民入戲場觀優，歸途見匠者作桶，取而戴於首曰：「與劉先主如何？」遂為匠擒。明日入對，徽宗問何以處之，對曰：「愚人村野無所知，若以叛逆蔽罪，恐辜好生之德，以不應為杖之，足矣。」曰：「何以戒後人？」曰：「正欲外間知陛下刑憲不濫，足以為訓爾。」徽宗從之。

拜禮部尚書，擢尚書右丞。侍御史陳次升乞除罷言官並自內批，不由三省進擬，右相曾布力爭不能得，乞降黜次升。純禮徐進曰：「次升何罪？不過防柄臣各引所親，且去不附己者爾。」徽宗曰：「然。」乃寢布議。

呂惠卿告老，徽宗問執政，執政欲許之。純禮曰：「惠卿嘗輔政，其人固不足重，然當存國體。」曾布奏：「議者多憂財用不足，此非所急也，願陛下勿以為慮。」純禮曰：「古者無三年之蓄，曰國非其國。今大農告匱，帑庾枵空，而曰不足慮，非面謾邪？」因從容諫曰：「邇者朝廷命令，莫不是元豐而非元祐。以臣觀之，神宗立法之意固善，吏推行之，或有失當，以致病民。宣仁聽斷，一時小有潤色，蓋大臣識見異同，非必盡懷邪為私也。今議論之臣，有不得志，故挾此藉口。以元豐為是，則欲賢元豐之人；以元祐為非，則欲斥元祐之士。其心豈恤國事？直欲快私忿以售其姦，不可不深察也。」

又曰：「自古天下汨亂，繫於用人。祖宗於此，最得其要。太祖用呂餘慶，太宗用王禹偁，真宗用張知白，皆從下列置諸要途。人君欲得英傑之心，固當不次飭拔。必待薦而後用，則守正特立之士，將終身晦迹矣。」左司諫江公望論繼述事當執中道，不可拘一偏。徽宗出示其疏，純禮贊之曰：「願陛下以曉中外，使知聖意所嚮，亦足以革小人徇利之情。乞褒遷公望，以勸來者。」

純禮沉毅剛正，曾布憚之，激駙馬都尉王詵曰：「上欲除君承旨，范右丞不可。」詵怒會詵館遼使，純禮主宴，詵誣其輒斥御名，罷為端明殿學士、知潁昌府，提舉崇福宮。崇寧中，啟黨禁，貶試少府監，分司南京。又貶靜江軍節度副使，徐州安置，徙單州。五年，復左朝議大夫，提舉鴻慶宮。卒，年七十六。

## 據
*《宋史／列傳　凡二百五十五卷／卷三百一十四　列傳第七十三／范仲淹　子純祐　純禮　純粹》
范純粹

**范純粹**字**德孺**，以父仲淹蔭，遷至贊善大夫、檢正中書刑房，與同列有爭，出知滕縣，遷提舉成都諸路茶場。宋元豐中，為陝西轉運判官。時五路出師伐西夏：高遵裕出環慶，劉昌祚出涇原，李憲出熙河，种諤出鄜延，王中正出河東。遵裕怒昌祚後期，欲按誅之，昌祚憂恚病臥，其麾下皆憤焉。純粹恐兩軍不協，致生他變，勸遵裕往問昌祚疾，其難遂解。神宗責諸將無功，謀欲再舉。純粹奏：「關陝事力單竭，公私大困，若復加騷動，根本可憂。異時言者必職臣是咎，臣寧受盡言之罪于今日，不忍默默以貽後悔。」神宗納之，進為副使。

吳居厚為京東轉運使，數獻羨賦。神宗將以徐州大錢二十萬緡助陝西，純粹語其僚曰：「吾部雖急，忍復取此膏血之餘？」即奏：「本路得錢誠為利，自徐至邊，勞費甚矣。」懇辭弗受。入為右司郎中。哲宗立，居厚敗，命純粹以直龍圖閣往代之，盡革其苛政。時蘇軾自登州召還，純粹與軾同建募役之議，軾謂純粹講此事尤為精詳。

復代兄純仁知慶州。時與夏議分疆界，純粹請棄所取夏地，曰：「爭地未棄，則邊隙無時可除。如河東之葭蘆、吳堡，鄜延之米脂、義合、浮圖，環慶之安疆，深在夏境，於漢界地利形勢，略無所益。而蘭、會之地，耗蠧尤深，不可不棄。」所言皆略施行。純粹又言：「諸路策應，舊制也。自徐禧罷策應，若夏兵大舉，一路攻圍，力有不勝，而鄰路拱手坐觀，其不拔者幸爾。今宜修明戰守救援之法。」朝廷是之。及夏侵涇原，純粹遣將曲珍救之，曰：「本道首建應援牽制之策，臣子之義，忘軀徇國，無謂鄰路被寇，非我職也。」珍即日疾馳三百里，破之於曲律，擣橫山，夏眾遁去。元祐中，除寶文閣待制，再任，召為戶部侍郎，又出知延州。

紹聖初，哲宗親政，用事者欲開邊釁，御史郭知章遂論純粹元祐棄地事，降直龍圖閣。明年，復以寶文閣待制知熙州。章惇、蔡卞經略西夏，疑純粹不與共事，改知鄧州。歷河南府、滑州，旋以元祐黨人奪職，知均州。徽宗立，起知信州，復故職，知太原，加龍圖閣直學士，再臨延州。改知永興軍。尋以言者落職，知金州，提舉鴻慶宮。又責常州別駕，鄂州安置，錮子弟不得擅入都。會赦，復領祠。久之，以右文殿修撰提舉太清宮。黨禁解，復徽猷閣待制，致仕。卒，年七十餘。

純粹沉毅有幹略，才應時須，嘗論賣官之濫，以為：「國法固許進納取官，然未嘗聽其理選。今西北三路，許納三千二百緡買齋郎，四千六百緡買供奉職，並免試注官。夫天下士大夫服勤至于垂死，不霑世恩，其富民猾商，捐錢千萬，則可任三子，切為朝廷惜之。」疏上，不聽。凡論事剴切類此。

## 據
*《宋史／列傳　凡二百五十五卷／卷三百一十四　列傳第七十三／范仲淹　子純祐　純禮　純粹》
豐田博物館

縮圖|豐田博物館圖
**豐田博物館**在愛知縣長久手市。所展列，皆涉乎自動車。平成元年四月設，時豐田汽車既立五十歲，乃建此館，以爲紀念。平成十一年，以博物館既立十稔，復設新館。
## 引據


分類:建築
人力車

凡車用人力載人以致遠者，謂之**人力車**。車軸兩側各一輪，其上設座，乘客所憩也。或有所覆以避雨。座下延柄，車夫曳之，而車得以前進。有車諸類，亦有自後而前推者。

日本，自明治至昭和初，民多用之。後則見於觀光之地。
## 辨名
人力車在日又作人力俥，略稱則人力、力車。車夫又記俥夫，亦謂車力。英語之Rickshaw，即自日語力車而來。車既入華，有黃包車之謂。時上海租界有規，云凡人力車必漆以黃色，故名。
分類:郵傳
鐿

**鐿**，化學元素也，符號為Yb，原子序七十。屬鑭系元素、稀土金屬。氧化態以正三為最常，見諸氧化物、鹵化物等，惟正二亦穩。在水中，合九水分子而成配合物。以其電子殼悉滿故，密度、沸點俱異於諸鑭系元素。

一八七八年，瑞士化學家馬里歷初得之，並以所得地為名。惟其所得，實鐿鑥合金。一九零七年，始析二者，方知其體，然其純猶未可得。一九五三年，終提純之。當世，鐿主用於不鏽鋼、激活激光媒質，間用作伽瑪射線源。

天然之中，同位素有七，悉穩，並存。地殼之內，百萬而有三。世所產鐿，多自中國、美國、巴西、印度，出於獨居石、黑稀金礦、磷釔礦。稀土金屬，其惟幾稀。

鐿金屬有毒，有害於目、膚；性易燃、易爆。

## 據
*《英文維基》鐿一文簡介段
正露丸

**正露丸**，藥也，所以止瀉，治胃腸。丸中木榴油爲主。舊作**征露丸**。

正露丸糖衣甲，維大幸藥品之商標。然似者亦多，故訟爭弗休。

分類:藥
審母

**審母**，中古漢音聲母也，列於三十六字母，正齒音，隸照組，全清。審二者，生母也，審三者，書母也。

今音審母仍齒音，平捲不分者，作全清齒音，分平捲者，大抵捲舌，審二或平。
盧綰

**盧綰**，豐人也，與漢高祖同里。綰親與高祖太上皇相愛，及生男，高祖、綰同日生，里中持羊酒賀兩家。及高祖、綰壯，學書，又相愛也。里中嘉兩家親相愛，生子同日，壯又相愛，復賀羊酒。高祖為布衣時，有吏事避宅，綰常隨上下。及高祖初起沛，綰以客從，入漢為將軍，常侍中。從東擊項籍，以太尉常從，出入臥內，衣被食飲賞賜，羣臣莫敢望。雖蕭、曹等，特以事見禮，至其親幸，莫及綰者。封為長安侯。長安，故咸陽也。

項籍死，使綰別將，與劉賈擊臨江王共尉，還，從擊燕王臧荼，皆破平。時諸侯非劉氏而王者七人。上欲王綰，為羣臣觖望。及虜臧荼，乃下詔，詔諸將相列侯擇羣臣有功者以為燕王。羣臣知上欲王綰，皆曰：「太尉長安侯盧綰常從平定天下，功最多，可王。」上乃立綰為燕王。諸侯得幸莫如燕王者。綰立六年，以陳豨事見疑而敗。

豨者，宛句人也，不知始所以得從。及韓王信反入匈奴，上至平城還，豨以郎中封為列侯，以趙相國將監趙、代邊，邊兵皆屬焉。豨少時，常稱慕魏公子，及將守邊，招致賓客。常告過趙，賓客隨之者千餘乘，邯鄲官舍皆滿。豨所以待客，如布衣交，皆出客下。趙相周昌乃求入見上，具言豨賓客盛，擅兵於外，恐有變。上令人覆案豨客居代者諸為不法事，多連引豨。豨恐，陰令客通使王黃、曼丘臣所。漢十年秋，太上皇崩，上因是召豨。豨稱病，遂與王黃等反，自立為代王，劫略趙、代。上聞，乃赦吏民為豨所詿誤劫略者。上自擊豨，破之。語在高紀。

初，上如邯鄲擊豨，燕王綰亦擊其東北。豨使王黃求救匈奴，綰亦使其臣張勝使匈奴，言豨等軍破。勝至胡，故燕王臧荼子衍亡在胡，見勝曰：「公所以重於燕者，以習胡事也。燕所以久存者，以諸侯數反，兵連不決也。今公為燕欲急滅豨等，豨等已盡，次亦至燕，公等亦且為虜矣。公何不令燕且緩豨，而與胡連和？事寬，得長王燕，即有漢急，可以安國。」勝以為然，乃私令匈奴兵擊燕。綰疑勝與胡反，上書請族勝。勝還報，具道所以為者。綰寤，乃詐論他人，以脫勝家屬，使得為匈奴間。而陰使范齊之豨所，欲令久連兵毋決。

漢既斬豨，其裨將降，言燕王綰使范齊通計謀豨所。上使使召綰，綰稱病。又使辟陽侯審食其、御史大夫趙堯往迎綰，因驗問其左右。綰愈恐，閟匿，謂其幸臣曰：「非劉氏而王者，獨我與長沙耳。往年漢族淮陰，誅彭越，皆呂后計。今上病，屬任呂后。呂后婦人，專欲以事誅異姓王者及大功臣。」乃稱病不行。其左右皆亡匿。語頗泄，辟陽侯聞之，歸具報，上益怒。又得匈奴降者，言張勝亡在匈奴，為燕使。於是上曰：「綰果反矣！」使樊噲擊綰。綰悉將其宮人家屬，騎數千，居長城下候伺，幸上病瘉，自入謝。高祖崩，綰遂將其衆亡入匈奴，匈奴以為**東胡盧王**。為蠻夷所侵奪，常思復歸。居歲餘，死胡中。

高后時，綰妻與其子亡降，會高后病，不能見，舍燕邸，為欲置酒見之。高后竟崩，綰妻亦病死。

孝景帝時，綰孫它人以東胡王降，封為惡谷侯。傳至曾孫，有罪，國除。

## 據
*《漢書／列傳　凡七十卷／卷三十四　韓彭英盧吳傳第四／盧綰》
銩

**銩**，化學元素也，符號為Tm，原子序六十九。屬鑭系元素、稀土金屬。氧化態以正三為最常，見諸氧化物、鹵化物等；以其電子殼幾滿故，正二亦穩。在水中，合九水分子而成配合物。

一八七九年，瑞典化學家克勒韋初得氧化銩。一九一一年，始提純銩金屬。

稀土金屬，其惟次稀，僅豐於鉕。蓋銩色澤銀灰，便於取用，庶幾無毒。性柔軟、遇氧漸暗。雖量少價昂，仍作輻射源，用諸流動倫琴射線儀、固態激光儀等。
## 據
*《英文維基》銩一文簡介段
范正平

**范正平**字**子夷**，學行甚高，雖庸言必援《孝經》、《論語》。父純仁卒，宋廷詔特增遺澤，官其子孫，正平推與幼弟正思。紹聖中，為開封尉，有向氏於其墳造慈雲寺。戶部尚書蔡京以向氏后戚，規欲自結，奏拓四鄰田廬。民有訴者，正平按視，以為所拓皆民業，不可奪；民又撾鼓上訴，京坐罰金二十斤，用是蓄恨正平。

及京當國，乃言正平矯撰父遺表。又謂李之儀所述純仁行狀，妄載中使蔡克明傳二聖虛佇之意，遂以正平逮之儀、克明同詣御史府。正平將行，其弟正思曰：「議行狀時，兄方營窀穸之事，參預筆削者，正思也，兄何為哉？」正平曰：「時相意屬我，且我居長，我不往，兄弟俱將不免，不若身任之。」遂就獄，捶楚甚苦，皆欲誣服。獨克明曰：「舊制，凡傳聖語，受本於御前，請寶印出，注籍於內東門。」使從其家得永州傳宣聖語本有御寶，又驗內東門籍皆同。其遺表八事，諸子以朝廷大事，防後患，不敢上之，繳申潁昌府印寄軍資庫。自潁昌取至，亦實。獄遂解。正平羈管象州，之儀羈管太平州。正平家屬死者十餘人。

會赦，得歸潁昌。唐君益為守，表其所居為忠直坊，取所賜「世濟忠直」碑額也。正平告之曰：「此朝廷所賜，施於金石，揭於墓隧，假寵於范氏子孫則可；若於通途廣陌中為往來之觀，以聳動庸俗，不可也。」君益曰：「此有司之事，君家何預焉？」正平曰：「先祖先君功名，人所知也。十室之邑，必有忠信，異時不獨吾家詒笑，君亦受其責矣。」竟撤去之。正平退閑久，益工詩，尤長五言，著荀里退居編，以壽終。

## 據
*《宋史／列傳　凡二百五十五卷／卷三百一十四　列傳第七十三／范純仁　子正平》
生母

**生母**（中古拼音：**sr**ieng），中古漢音聲母也，正齒音，隸莊組，全清。生書合流，成審，因處二等，稱之**審二**。又稱**山母**。

## 擬音
擬音有二，一擬/ʂ/，一擬/ʃ/。

## 古今音變
;漢語
當世漢語分平捲舌者，有三型：南京、濟南、昌徐。南京型生二捲而生三平，濟南型生母捲，昌徐型生母平。不分平捲者，作全清齒音，派陰聲調。

;日語
無論吳漢，皆讀さ行。

;韓語
仍生。

;越南語
仍生，派陰聲調。

古今對照（一欄例字，二欄切韻，三欄官話，四欄粵語，五欄吳語，六欄日語，七欄韓語，八欄越南語）
科羅拉多水晶城

**水晶城**，本為礦場，產銀、鉛、銅、鐵、鋅等，今成廢墟。在美國科羅拉多州甘尼臣縣上水晶河谷，南北悉為荒野。獨炎夏時，偶有人居。以磨坊崖谷，風泉相渙，最為勝景，聞名於世。其地亦利於飛釣、獵鹿、行山、山地單車等。
鉺

**鉺**，化學元素也，符號為Er，原子序六十八。屬鑭系元素、稀土金屬，出於瑞典矽鈹釔礦中。色銀白，常存以化合物。

氧化態以正三為最常，時色粉紅，以熒光故，用諸激光；雜於玻璃，可作摻鉺光纖放大器。此外，亦用諸醫療，佐激光手術，以進其效，並減其誤。
## 據
*《英文維基》鉺一文簡介段
俟母

**俟母**（中古拼音：**zsr**ix），中古漢音聲母也，正齒音，隸莊組，全濁。俟常合流，成禪，因處二等，稱之**禪二**。

## 擬音
擬音有二，一擬/ʐ/，一擬/ʒ/。

## 古今音變
;漢語
當世漢語分平捲舌者，有三型：南京、濟南、昌徐。南京型俟二捲而俟三平，濟南型俟母捲，昌徐型俟母平。不分平捲者，作全清齒音，派陽聲調。吳音入邪。

;日語
吳音讀ざ行，漢音讀さ行。

;韓語
轉生。

;越南語
轉生，派陽聲調。

古今對照（一欄例字，二欄切韻，三欄官話，四欄粵語，五欄吳語，六欄日語（吳音），七欄日語（漢音），八欄韓語，九欄越南語）
禪母

**禪母**（中古拼音：zjen），中古漢音聲母也，列於三十六字母，正齒音，隸照組，全濁。禪二者，俟母也，禪三者，常母也。

今音禪母仍齒音，平捲不分者，作全清或全濁齒音，分平捲者，大抵捲舌，禪二或平。

俟母字少，常母字多，故稱常曰禪。
電信詐欺

**電信詐欺**，謂以電話、互聯網為媒，杜撰事情，詐取財物。其法紛紜，或謂中獎而求稅、或言涉嫌違法而賬入「安全賬戶」、或云「重金求子」。尤有甚者，搜覓收買簿籍，以知詳細，受詐者無以辨。

中土有高考生，曰徐玉玉，用是殞命。

其事獲利甚豐，故有詐欺村，村民俱從此業。
平陰縣

**平陰縣**，位魯之西，以「東原底平，濟水之陰」名之。其地產玫瑰，亦稱**玫城**。平陰之名，始見《左傳》。隨大業始建縣，與盧縣並置。民三十七萬四千有奇。
## 區劃
轄二街道，曰錦水、曰榆山。轄六鎮，曰安城、曰玫瑰、曰東阿、曰孔村、曰孝直、曰洪範池。
## 它典
* 平陰縣政府 

分類:濟南市區劃
廣義相對論

**廣義相對論**者，愛因斯坦所創。以引力為時空彎曲，可釋諸事，萬物之理者，今以其曰完備。

初，愛因斯坦創狹義相對論，中無引力，甚苦，梭巡數年，乃作廣相。自牛頓以迄當時之人，皆以為引力乃力之壹，唯愛因斯坦獨疑之，以之為時空彎曲，用釋諸疑，皆可，遂成愛因斯坦大名。

分類:物理
分類:基礎之文
福爾摩斯探案

《**福爾摩斯探案**》，十九世紀之英國小說也，柯南·道爾爵士作。

一八八七年，首冊《血字之研究》始刊。越四年，《波希米亞醜聞》付梓，遂揚名於世矣。迄一九二七年，計刊長篇四部、短篇五十六章。所言之事，庶幾皆在英王維多利亞、愛德華七世兩代，蓋一八八零年至一九一四年也。其情多由福氏之友華生醫師所記述。蓋華生與福氏同住，居倫敦貝克街二二一號乙，並肩作戰，幾貫始終。

以偵探小說言，雖非首部，實最知名，以至《健力士世界紀錄大全》亦載︰「諸電影人物，以福爾摩斯之刻畫最深」。職是之故，世人或以為真有其人。英人以之為傲，百餘年間，其事屢見改編，舞台劇、廣播劇、電視劇、電影、電子遊戲等皆有。

## 要角
;夏洛克·福爾摩斯
:福爾摩斯者，英吉利人，生於西元一八五四年一月六日。福氏為諮詢偵探，其人敏於觀察、善於法證推理。委託者眾，以至倫敦警察廳亦然。
:福氏有一兄長，名曰**邁克羅夫特**，供職於英外交部。其人偉岸豐碩，性機警，推理尤勝其弟。

;約翰·華生
:華生者，英吉利人，生於西元一八五二年七月七日。華生以軍醫從征阿富汗，晉上尉。既歸國，乃與偵探福爾摩斯同遊，居倫敦貝克街。妻瑪麗·摩斯坦。

;艾琳·艾德勒
:艾德勒者，優伶也，美利堅新澤西人。艾氏容姿端麗，善機變，工於詐術。嘗與偵探福爾摩斯識，亦為其愛慕之。

;詹姆斯·莫里亞蒂
:莫里亞蒂者，英吉利人。莫氏工於數學，嘗為大學之教授。任權術，亦善犯罪，故而黨徒者漸眾，遂號曰「犯罪帝王」。

;塞巴斯蒂安·莫蘭
:莫蘭者，英吉利人。善射，阿富汗戰事起，以陸軍從征之。及歸，效力於莫里亞蒂，為其心腹股肱。

;雷斯垂德探長
:雷斯垂德者，英吉利人，官拜倫敦警察廳督察。雷氏性憨直，遇刑案每與福爾摩斯相商，而後偵破之。

;哈德森夫人
:哈德森者，英吉利人，倫敦貝克街221號B屋主也。

分類:英國小說
章母

**章母**（中古拼音：**cj**ang），中古漢音聲母也，正齒音，隸章組，全清。莊章合流，成照，因處三等，稱之**照三**。

## 擬音
學家皆擬/t͡ɕ/。

## 古今音變
;漢語
當世漢語分平捲舌者，有三型：南京、濟南、昌徐。三型章母皆捲。不分平捲者，作全清齒音，派陰聲調。

;日語
無論吳漢，皆讀さ行。

;韓語
轉精。

;越南語
仍章，派陰聲調。

古今對照（一欄例字，二欄切韻，三欄官話，四欄粵語，五欄吳語，六欄日語，七欄韓語，八欄越南語）
健力士世界紀錄大全

《**健力士世界紀錄大全**》，一九五五年始刊。每歲更新，羅列舉世之最，蓋世人諸行，以至自然之極，無所不納。版權書籍，其最暢銷。二零一七年，第六十三版，刊行百國，語文凡二十三種。其特許經營者，非惟書刊，亦及電視節目、博物館。世人爭為創舉，以納其中。是以書商亦廣顧裁判，遍及寰宇，以定準則，並判真偽。

## 據
*《英文維基》健力士世界紀錄大全一文簡介段
昌母

**昌母**（中古拼音：**chj**ang），中古漢音聲母也，正齒音，隸章組，次清。初昌合流，成穿，因處三等，稱之**穿三**。

## 擬音
學家皆擬/t͡ɕʰ/。

## 古今音變
;漢語
當世漢語分平捲舌者，有三型：南京、濟南、昌徐。三型昌母皆捲。不分平捲者，作次清齒音，派陰聲調。

;日語
無論吳漢，皆讀さ行。

;韓語
轉清。

;越南語
轉心，派陰聲調。

古今對照（一欄例字，二欄切韻，三欄官話，四欄粵語，五欄吳語，六欄日語，七欄韓語，八欄越南語）
博勃瀚

**博勃瀚**，又譯**德布瓦博德蘭**，一八三八年四月十八日生於法國，為化學家。

其先本新教貴族，家室富足。後法王路易十四廢南特敕令，逐新教徒，家業遂墜。及至其父，從商於干邑。其母素有教養，親授博氏諸國文史，遂精英文。及長，博氏求學於巴黎綜合理工學院，並自設實驗室，以行書中所載實驗，成果不俗。博氏早年所得，若鎵之提取等，亦幾盡於此。

初，博氏專攻超飽和溶液，究知同晶鹽可毀其穩。以是，可取無水鹽於其液。一八七四年，知銨明礬之立方體面易於溶水，遠甚於其八面體面。復主攻光譜學，究稀土元素。先以本生燈火、電火花加諸各元素，凡三十五種，析其光譜，判知其異；復以此法，次第發見元素釤、鏑、銪三者，蓋皆鑭系、稀土元素也。

博氏所究雖眾，以鎵之發見最為知名。一八七五年，自五十二公斤鋅礦石樣本，探見新光譜線，並得氯化鎵數毫克。復以數以百公斤計礦石，取鎵化合物，並以電解之法得鎵元素。終以礦石逾四噸，得鎵七十五克，並算知鎵之原子質量，其值幾近當世所知。職是之故，博氏獲頒法國榮譽軍團勳章、戴維獎章及法郎萬元。一八八八年，獲選為英國皇家學會外籍成員。

蓋鎵之要，在其證實週期表之斷。一八七一年，門捷列夫，週期表之創製者，言週期表中，鋁之下別有元素，並推論其性。及博氏得鎵，究其性理，合乎門氏之論，遂證其斷。

初，週期表無貴氣體族。一八九四年，氬氣始得，博氏即言，氬有異各元素，當別立一族，即今之貴氣體族，第十八族也。

一八九五年起，博氏身陷疾痛，家事煩憂，其學漸息。一九一二年五月二十八日，病卒，年七十四。

## 據
*《英文維基》博勃瀚列傳
門捷列夫

**門捷列夫**，又譯**門得列夫**，一八三四年二月七日生於俄羅斯西伯利亞，為化學家。父十七子，其為季也。及中學畢業，赴俄京聖彼德堡，習自然科學。一八五六年，畢業於化學系，俄任編外講師。一八六零年，至海德堡，自設實驗室。明年，返聖彼德堡。一八六三年，任其市國立科技學院化學教授。越三年，改教同市國立大學，職同。一八九零年，辭教授職。越三年，任度量衡局總監，迄終。

門氏涉獵甚廣，化學物理、理論應用皆然。尤以創製週期表之舉，聞名於世。初，化學家以為各元素之原子重量，互有關係，似可序列，惟未有集大成者。及門氏博綜諸論，整理成表，稱週期表，不惟知其序列，自然之理亦可推知，蓋其表按元素性理，近者編於同族，遂可發前人所未知，兼正舊有之誤也。

一八六九年，週期表初製。越二年，訂正之，算有新元素三種，並推其性理。此三元素者，門氏稱為類硼、類鋁、類矽，以其性理相類，可斷趨向，故名。嗣後十五年間，次第證得︰一八七一年，鎵，類鋁者始得；一八七九年，鈧，類硼者亦得；一八八六年，鍺，類矽者終得。

時人或言化合物有比值無定者，門氏究而非之。而於液體受熱膨漲，所涉數理公式，亦有探究。一八八二年，因創製週期表之功，與德國化學家邁耶爾，並得英國皇家學會戴維獎章；一九零五年，又得科普利獎章。一九零七年二月二日，卒於聖彼德堡，年七十二。

門氏著作，主涉化學，尤以《化學原理》一書名世，譯本眾多。

## 據
*《大英百科》一九一一年版【門捷列夫列傳】
鈥

**鈥**，化學元素也，符號為Ho，原子序六十七。屬鑭系元素、稀土金屬。

一八七八年，瑞典化學家克勒韋初得其氧化物，蓋取自稀土礦也。

鈥元素性柔軟，色銀白，易於燃燒。濕氣之中，極為活潑，敏於腐蝕，故自然中不以獨存；苟以獨取，存於室溫之下、乾燥之境，則幾可自存。

鈥出於獨居石、矽鈹釔礦。商業之中，多以離子交換法，取於獨居石。氧化態以正三為最常，其化合物，無論天然人造皆然。以熒光故，用諸激光、玻璃著色等。

諸磁之中，以鈥為最，恒而至強。是以最強永磁，往往以鈥為心。鈥亦強於攝取中子，遂用諸核反應堆。

## 據
*《英文維基》鈥一文簡介段
鏑

**鏑**，化學元素也，符號為Dy，原子序六十六。屬鑭系元素、稀土金屬。色澤銀白，自然之中，不以獨存，而見諸眾礦，若磷釔礦等。天然同位素有七，以鏑一六七為最豐。

一八八六年，法國化學家博勃瀚始得之，惟仍混雜他物。一九五零年代，終以離子交換法提純之。

鏑之所用甚奇，無可取代。以其具高熱中子吸收截面故，用諸核反應堆控制桿；亦以其有高磁化率故，用諸貯藏資料、磁致伸縮。

又，可溶鏑鹽稍毒，不可溶者無毒。

## 據
*《英文維基》鏑一文簡介段
常母

**常母**（中古拼音：**zj**ang），中古漢音聲母也，正齒音，隸章組，全濁。俟常合流，成禪，因處三等，稱之**禪三**，又常母字多，俟母字少，故直稱**禪母**。

## 擬音
擬音有二，一擬/d͡ʑ/，一擬/ʑ/。

## 古今音變
;漢語
當世漢語分平捲舌者，有三型：南京、濟南、昌徐。三型常母皆捲。不分平捲者，作全清或次清齒音，派陽聲調。

;日語
吳音讀ざ行，漢音讀さ行。

;韓語
轉心。

;越南語
轉透，派陽聲調。

古今對照（一欄例字，二欄切韻，三欄官話，四欄粵語，五欄吳語，六欄日語（吳音），七欄日語（漢音），八欄韓語，九欄越南語）
瑪麗居禮

**瑪麗斯葛鄂斯卡居禮**，本斯葛鄂斯卡氏，婚後冠夫姓，世稱**居禮夫人**，一八六七年十一月七日生於波蘭華沙，為物理學家暨化學家。求學於華沙地下飛行大學，肇格致之訓練。年二十四，從其姊至巴黎，精益其學，鑽研格致經義。越三年，結交皮耶居禮。明年，成親。一九零三年，夫妻並得諾貝爾物理學獎。一九一一年，得諾貝爾化學獎。

瑪麗所究甚廣，尤以創立放射理論為最。蓋放射元素釙、鐳二者、以至諸放射同位素之取，悉其先行。以是治療腫瘤，亦其肇始。又立居禮學院於巴黎、華沙二地。迄於當世，猶攻醫療研究也。一戰，創流動倫琴射線機，用諸戰地醫院。

瑪麗雖入法國籍，毋忘祖國波蘭，故冠夫姓，並留本姓。又親授其女波蘭語文，舉家數訪祖國。一八九八年，初得新元素釙，亦以波蘭之稱，冠其拉丁名。

一九三四年七月四日，因經年研究放射物，患再生不良貧血，尋病卒，年六十六。

瑪麗一生，功在格致，名垂青史。女士獲諾貝爾獎者，其為首人；得此獎再，其亦為先；獎蓋格致兩域，亦其獨有。巴黎大學教授，本無女士，其亦首人。一九九五年，以功入祀巴黎先賢祠，亦女士之先也。

## 據
*《英文維基》瑪麗居禮列傳簡介段

分類:基礎之文
張仲素

**張仲素**，字**繪之**，唐河間人也。貞元十四年李隨榜進士，與李翱、呂溫同年。以中朝無援不調，潛耀久之，復中博學宏辭，始任武康軍從事。貞元二十年，遷司勳員外郎，除翰林學士，惟韋貫之謂學士所以備顧問，不宜專取辭藝，奏罷之。

憲宗朝，上求盧綸詩文遺草，敕仲素編集進之。後拜中書舍人。元和十四年二月，敕仲素撰佛骨碑。

仲素能屬文，法度嚴確。魏文帝有云：「文以意為主，以氣為輔，以詞為衛。」此言得之矣。其每詞未達而意先備也。善詩，多警句。尤精樂府，往往和在宮商，古人有未能慮及者。集一卷，《賦樞》三卷、《詞圃》十卷。

## 據
*《新唐書／志　凡五十卷／卷五十九　志第四十九／藝文三／丙部子錄／類書類》
*《新唐書／志　凡五十卷／卷六十　志第五十／藝文四／丁部集錄／總集類／文史類》
*《新唐書／列傳　凡一百五十卷／卷一百六十九　列傳第九十四／韋貫之　澳　綬　溫　蕭祜》
*《新唐書／列傳　凡一百五十卷／卷二百三　列傳第一百二十八／文藝下／盧綸》
*《大正新脩大藏經／第四十九冊　史傳部一／二○三五　佛祖統紀五十四卷／卷四十一／法運通塞志第十七之八／唐／憲宗》
*《唐才子傳校箋卷五／張仲素》
皮耶居禮

**皮耶居禮**，世稱**居禮先生**，一八五九年五月十五日生於法國巴黎，為物理學家。

皮耶求學於巴黎大學，後任其物理學教授。初，以發見壓電效應成名。復與其妻瑪麗居禮戮力探究放射元素，終得鐳，以是更為知名。

蓋於一八九六年，貝克勒爾始知鈾之放射衰變。復知其源瀝青鈾礦，放射之勢尤甚。用是算知，其中必雜有他物，亟於放射，尤勝於鈾。

職是之故，居禮伉儷集巨瀝青鈾礦，反覆分離，以求其實。一八九八年，終得新元素釙及鐳，皆極富放射能。嗣後數年，二人孜孜不倦，以求闡明釙鐳二者之性理，並知釙實亦他物衰變而成。一九零三年，二人同得英國皇家學會戴維獎章；同年，又同得諾貝爾物理學獎。一九零五年，皮耶以教授銜，獲選為法國科學院院士。

一九零六年四月十九日，在巴黎為馬車所輾，重傷卒，年四十六。

其兄雅克居禮，亦為物理學家，於結晶體比電容量有所成。

## 據
*《大英百科》一九一一年版　皮耶居禮列傳
浪速淀川花火大會

**浪速淀川花火大會**在日本大阪新淀川。每逢西曆八月初，邑民群集，四方來輳，煙花萬端，一明江穹。

平成元年，多士聚謀，設平成淀川花火大會運營會。企業亦相捐金輸資，終成「平成淀川花火大會」。歲時相賡，數載不絕。十八年，改「平成」而爲「浪速」。董理謀畫，皆志願之士。每會，左近通運，皆爲控制。

故事，會以每年八月第一土曜日。二十六年，大块噫氣。乃謀遲延，備豫不虞。至第二土曜日，即豫備日，天猶弗寧，終乃休會。明年雖會，不設豫備日。
分類:平成紀事
書母

**書母**（中古拼音：**sj**o），中古漢音聲母也，正齒音，隸章組，全清。生書合流，成審，因處三等，稱之**審三**。

## 擬音
學界擬/ɕ/。

## 古今音變
;漢語
當世漢語分平捲舌者，有三型：南京、濟南、昌徐。三型書母皆捲。不分平捲者，作全清齒音，派陰聲調。

;日語
無論吳漢，皆讀さ行。

;韓語
轉心。

;越南語
轉透，派陰聲調。
鋱

**鋱**，化學元素也，符號為Tb，原子序六十五。屬鑭系元素、稀土金屬。色澤銀白，可展、可延；柔軟，以至小刀可割。亟合於水，並生氫氣。自然之中，不以獨存，而見諸眾礦，若矽鈰石、矽鈹釔礦、獨居石、磷釔礦、黑稀金礦。

一八四三年，瑞典化學家莫桑德始知其存，時仍為化合物，雜於氧化釔中。迄離子交換法問世，方提純之。

當世，有雜鋱於氟化鈣、鎢酸鈣、鉬酸鍶中，以成固態電子器件；或作晶體穩定劑，用諸高溫燃料電池。在磁致伸縮合金中，亦雜有鉽，用諸致動器、海軍聲納、傳感器。

惟世所產鉽，主用作綠熒光體，是以熒光燈、電視、陰極射線管，俱雜有氧化鉽。會二價銪藍熒光體、三價銪紅熒光體，即混有紅綠藍三原色，合成一體，可生強白光，用諸室內照明。

## 據
*《英文維基》鋱一文簡介段
國立彰化師範大學

**國立彰化師範大學**，略稱彰師大，在彰化縣彰化市。今有生員凡八千有奇，書藏七十萬餘。其中文、史學、英語、教育諸學系，甚有名望。

## 史
民國六十年肇於彰化，時名曰臺灣省立教育學院。六十九年改隸，曰國立臺灣教育學院。七十八年，易名國立彰化師範大學。有學五伯，建校來文，但宜飲水白沙、控食肉食者，皆自然之道五伯。爲甚特校園風。由生自發性投票，民主各系選之以其人爲哥爲姐，姐哥有資以比德寶山校區弟子爲之彰師五選委員會」競選出五伯。由是霸與姐各系的哥團體爲之，而五伯者五典紀之彰師大傳奇人物，校園內無往不利，且多也，是使卿風風光光四年。人生難得求之，其人曰姐哥甚廣，校方亦有之，學者之通橋

## 校區
今有校區二，曰進德、曰寶山。

## 學院
學院凡七，曰文學、曰理學、曰社會科學暨體育學、曰管理學、曰教育、曰工學、曰技術及職業教育學。

## 附屬中學
七十三年併臺灣省立彰化高級工業職業學校為附屬中學，曰國立臺灣教育學院附屬高級工業職業學校，七十八年，易名國立彰化師範大學附屬高級工業職業學校。

## 它典
* 國立彰化師範大學
漢書

《**漢書**》，漢班固著，言前漢史誌。因《史記》體裁，有所改訂，蓋改「書」為「志」，不列「世家」。全書有紀凡十二卷、表凡八卷、志凡十卷、列傳凡七十卷。 後世為別於《後漢書》，亦稱之《**前漢書**》。

## 兼查
*漢書人物列表
分類:廿四史
錒

**錒**，化學元素也，符號為Ac，原子序八十九。屬稀土金屬、亦有歸過渡金屬。自錒迄鐒，凡元素十五，俱稱錒系，蓋性相近故也。

一八九九年，錒始得。諸放射元素中，後天地之形成而有者，謂非原始核素。錒之隔離提取，實諸非原始核素之先也。釙、鐳、氡三者，雖亦其屬，先知於錒，隔離則後矣。

錒性柔軟，色銀白，顯藍光。存乎濕氣，則合氧、水而成白氧化錒鍍層，覆於其面，阻其氧化。一如諸鑭系、錒系元素，常見氧化態為正三，幾見諸各化合物。

已知同位素凡三十一種，惟錒二二七、錒二二八見諸自然，皆易於衰變，前者歷二十一年餘而折半，後者歷六小時餘而折半。

錒出於鈾礦、釷礦之中，所佔極微。一噸天然鈾礦，僅得錒二二七約二百微克；一噸天然釷礦，僅得錒二二八約五納克。又，以錒、鑭性極相近故，實難於礦石析離二者。是以錒元素之獨取，非自礦石，而以中子擊鐳二二六而成。

以其罕有、價昂、放射故，錒幾無用於工業。當世，主用諸放射治療、中子源。

## 據
*引據悉從《英文維基》錒一文簡介段
船母

**船母**（中古拼音：**zsj**yen），中古漢音聲母也，正齒音，隸章組，全濁。崇船合流，成牀，因處三等，稱之**牀三**。

## 擬音
擬音有二，一擬/ʑ/，一擬/d͡ʑ/。

## 古今音變
;漢語
當世漢語分平捲舌者，有三型：南京、濟南、昌徐。三型船母皆捲。不分平捲者，作全清齒音，派陽聲調。吳語入邪。

;日語
吳音讀ざ行，漢音讀さ行。

;韓語
轉心。

;越南語
轉透，派陽聲調。

古今對照（一欄例字，二欄切韻，三欄官話，四欄粵語，五欄吳語，六欄日語（吳音），七欄日語（漢音），八欄韓語，九欄越南語）
張廷玉

**張廷玉**，字**衡臣**，清安徽桐城人，大學士英次子。康熙三十九年進士，改庶吉士。散館授檢討，直南書房，以憂歸。服除，遷洗馬，歷庶子、侍講學士、內閣學士。五十九年，授刑部侍郎。山東鹽販王美公等糾眾倡邪教，巡撫李樹德令捕治，得百五十餘人。上命廷玉與都統託賴、學士登德會勘，戮七人、戍三十五人而讞定。旋調吏部。

世宗即位，命與翰林院學士阿克敦、勵廷儀應奉几筵祭告文字，賜廕生視一品，擢禮部尚書。雍正元年，復命直南書房。偕左都御史朱軾充順天鄉試考官，上嘉其公慎，加太子太保。尋兼翰林院掌院學士，調戶部。疏言：「浙江衢州，江西廣信、贛州，毘連閩、粵，無藉之徒流徙失業，入山種麻，結棚以居，號曰『棚民』。歲月既久，生息日繁。其強悍者，輒出剽掠。請敕督撫慎選廉能州縣，嚴加約束。其有讀書向學，膂力技勇，察明考驗錄用，庶生聚教訓，初無歧視。」下督撫議行。命署大學士事。四年，授文淵閣大學士，仍兼戶部尚書、翰林院掌院學士。五年，進文華殿大學士。六年，進保和殿大學士，兼吏部尚書。七年，加少保。

八年，上以西北用兵，命設軍機房隆宗門內，以怡親王允祥、廷玉及大學士蔣廷錫領其事。嗣改稱辦理軍機處。廷玉定規制：「諸臣陳奏，常事用疏，自通政司上，下內閣擬旨；要事用摺，自奏事處上，下軍機處擬旨，親御硃筆批發。」自是內閣權移於軍機處，大學士必充軍機大臣，始得預政事，日必召入對，承旨，平章政事，參與機密。

廷玉周敏勤慎，尤為上所倚。上偶有疾，獎廷玉 等翊贊功，各予一等阿達哈哈番，世襲。廷玉請以子編修若靄承襲。十一年，疏言：「諸行省例，凡罪人重者收禁，輕者取保。獨刑部不論事大小、人首從，皆收禁，累無辜。請如諸行省例，得分別取保。刑部引律例，往往刪截，但用數語，即承以所斷罪；甚有求其仿彿，比照定議者：高下其手，率由此起。請敕都察院、大理寺駁正；扶同草率，併予處分。」命九卿議行。大學士英祀京師賢良祠，復即本籍諭祭，命廷玉歸行禮，並令子若靄從；弟廷璐督江蘇學政，亦命來會。發帑金萬為英建祠，並賜冠帶、衣裘及貂皮、人參、內府書籍五十二種。十二月，廷玉疏言：「行經直隸，被水諸縣已予賑，尚有積潦不能種麥，請敕加賑一月。」並議以工代賑。得旨允行。十二年二月，還京師，上遣內大臣、侍郎海望迎勞盧溝橋，賜酒膳。十三年，世宗疾大漸，與大學士鄂爾泰等同被顧命。遺詔以廷玉器量純全，抒誠供職，命他日配享太廟。高宗即位，命總理事務，予世職一等阿達哈哈番，合為三等子，仍以若靄襲。

乾隆元年，《明史》成，表進，命仍兼管翰林院事。二年十一月，辭總理事務，加拜他喇布勒哈番，特命與鄂爾泰同進三等伯，賜號勤宣 ，仍以若靄襲。四年，加太保。尋諭：「本朝文臣無爵至侯伯者，廷玉為例外，命自兼，不必令若靄襲。」又諭：「廷玉年已過七十，不必向早入朝，炎暑風雪無強入。」十一年，若靄卒。上以廷玉入內廷須扶掖，命次子庶吉士若澄直南書房。

十三年，以老病乞休。上諭曰：「卿受兩朝厚恩，且奉皇考遺命配享太廟，豈有從祀元臣歸田終老？」廷玉言：「宋、明配享諸臣亦有乞休得請者。且七十懸車，古今通義。」上曰：「不然。易稱見幾而作，非所論於國家關休戚、視君臣為一體者。使七十必令懸車，何以尚有八十杖朝之典？武侯鞠躬盡瘁，又何為耶？」廷玉又言：「亮受任軍旅，臣幸得優游太平，未可同日而語。」上曰：「是又不然。皋、夔、龍、比易地皆然。既以身任天下之重，則不以艱鉅自諉，亦豈得以承平自逸？朕為卿思之，不獨受皇祖、皇考優渥之恩，不可言去；即以朕十餘年眷待，亦不當言去。朕且不忍令卿去，卿顧能辭朕去耶？朕謂致仕之義，必古人遭逢不偶，不得已之苦衷。為人臣者，設預存此心，必將漠視一切，泛泛如秦、越，年至則奉身以退，誰復出力為國家治事？是不可以不辨。」因命舉所諭宣告朝列，並允廷玉解兼管吏部，廷玉自是不敢言去。

然廷玉實老病，十四年正月，命如宋文彥博十日一至都堂議事，四五日一入內廷備顧問。是冬，廷玉乞休沐養疴，上命解所兼領監修、總裁諸職，且令軍機大臣往省。廷玉言：「受上恩不敢言去，私意願得暫歸。後年，上南巡，當於江寧迎駕。」上乃許廷玉致仕，命待來春冰泮，舟行歸里。親製詩三章以賜，廷玉入謝，奏言：「蒙世宗遺命配享太廟，上年奉恩諭，從祀元臣不宜歸田終老，恐身後不獲更蒙大典。免冠叩首，乞上一言為券。」上意不懌，然猶為頒手詔，申世宗成命，並製詩示意，以明劉基乞休後仍配享為例。次日，遣子若澄入謝。上以廷玉不親至，遂發怒，命降旨詰責。軍機大臣傅恆、汪由敦承旨，由敦為乞恩，旨未下。又次日，廷玉入謝，上責由敦漏言，降旨切責。廷臣請奪廷玉官爵，罷配享。上命削伯爵，以大學士原銜休致，仍許配享。十五年二月，皇長子定安親王薨，方初祭，廷玉即請南還，上愈怒，命以太廟配享諸臣名示廷玉，命自審應否配享。廷玉惶懼，疏請罷配享治罪。上用大學士九卿議，罷廷玉配享，仍免治罪。又以四川學政編修朱荃坐罪，荃為廷玉姻家，嘗薦舉，上以責廷玉，命盡繳歷年頒賜諸物。二十年三月，卒，命仍遵世宗遺詔，配享太廟，賜祭葬，諡**文和**。

乾隆三年，上將臨雍視學，舉古禮三老五更，諮鄂爾泰及廷玉。廷玉謂無足當此者，撰議以為不可行。四十三年，上撰三老五更說，闢古說踳駁，命勒碑辟雍。五十年，復見廷玉議，以所論與上同，命勒碑其次，並題其後，謂「廷玉有此卓識，乃未見及。朕必遵皇考遺旨，令其配享。古所謂老而戒得，朕以廷玉 之戒為戒，且為廷玉惜之。」終清世，漢大臣配享太廟，惟廷玉一人而已。
## 據
*《清史稿／列傳　凡三百十六卷／卷二百八十八　列傳七十五／張廷玉　子若靄　若澄　若渟　從子若溎》
泰西

**泰西**，本謂極西之地。自明末利瑪竇東來，始以之稱歐羅巴諸國。古人視華夏為中土，見其地遠在重洋之西，故名之曰「泰西」。及晚清，言美國者亦有之。

## 泰西名邦
下表所列，皆泰西之巨擘，見諸於輿地志書者也：

## 據


分類:歐洲地理志
日母

**日母**（中古拼音：**nj**it），中古漢音聲母也，半齒音，隸章組，次濁。

## 擬音
擬音有二，一擬/ȵ/，一擬/ȵʑ/。

## 古今音變
;漢語
官話猶獨立，然止攝開口字轉兒韻，餘者為捲舌近音。吳語止攝開口字亦轉兒韻，餘者轉邪。粵語轉零聲母。客語併於疑母細音。閩南語白讀轉零聲母，文讀轉來。

;日語
吳音讀な行，漢音讀ざ行。

;韓語
轉零聲母。

;越南語
仍日，平派陰聲，仄派陽聲。

古今對照（一欄例字，二欄切韻，三欄官話，四欄粵語，五欄吳語，六欄日語吳音，七欄日語漢音，八欄韓語，九欄越南語）
南開大學

**南開大學**，略稱**南開**，在中國大陸。民國八年，嚴修、張伯苓創校於天津，為私立大學，初設文、理、商三系，後擴為綜合大學。二戰，毀於戰火，與清華大學、北京大學同遷昆明，合組國立西南聯合大學。戰後，返原址復校，改國立。

一九五二年，院系重整，改專文理。及改革開放，復建工、商諸系。一九九零年代，漸次併合天津對外貿易學院、中國旅遊管理幹部學院。迄二零一六年，計有學院二十四，兼蓋諸域，文、史、哲、經、管、法、理、工、農、醫、教、藝皆有，復為綜合大學。

南開校訓︰「允公允能，日新月異」；志向「文以治國、理以強國、商以富國」；所宗「知中國、服務中國」。
過渡金屬

**過渡元素**，週期表d區之金屬元素也，故又名**過渡金屬**。有列元素十族，自三至十二，唯不以f區者為之。

創此名者門捷列夫，以表八、九、十三族元素。門氏以鹼金屬至錳族為一週，又以銅族至鹵素為另一週，故兩週期間者，則為過渡矣。今謂過渡者，已非昔義矣。

其週期者，為過渡系，第四、五、六週期者，曰第一、二、三過渡系也。
## 過渡金屬之性
過渡金屬之性異於鹼金屬、鹼土金屬者。其異俱列於下:

一、過渡金屬常堅強於鹼金屬，如金銀甚堅而鈉可剖以刀也。

二、過渡金屬常重於鹼金屬，如鉀鈉能浮於水而銅鐵皆沉水中也。

三、過渡金屬之熔温常高於鹼金屬，如鈉之熔温九十八度也。

四、過渡金屬及其離子可作催化劑。如Fe2+、Fe3+、Pt等常作催化劑也。

五、過渡金屬所生離子有數種，鹼金屬所生離子但有一種。如鐵能生Fe2+、Fe3+等而鈉但可生Na+離子也。

六、過渡金屬之性穩於鹼金屬，如鈉投於水，則有火出及爆發之聲。銅投於水，則無效矣。

分類:化學元素
白堊岩

**白堊**，又名**白土粉**、**白土子**、**白埴土**、**白善**、**白墡**、**白墠**，非晶質石灰岩也，泥質灰岩未固結之態，色白，主碳酸鈣，多為紅藻化石而生。

地質學言白堊紀時代，蓋出於英吉利白堊系層構也。

牙齒之根，亦有其質。

## 用
*粉筆者，嘗製以天然白堊，唯今多以它質代之。
*石灰瓷器之原料。
*製「釉藥」，塗於陶瓷之外。
*可煉之，得礬石，以製明礬。
*可混油，以潤門牆。

## 參
*白堊紀
*粉筆

## 註
燃燒

縮圖|焚木

**燃燒**，一曰**焚**，烈變也，急遽氧化而生光放熱者也。本屬氧化還原。泛言之，無氧而有氧化劑亦可。蓋光熱並生，烈於氧化還原，皆稱燃燒。

燃燒者，所要有三，一曰可燃物如燃料，二曰助燃物如氧氣、三曰高溫達燃點者。為**[[火三角]]**矣。助燃之物，為氧化劑也，常見者氧氣也，又有它化物，以為助燃，燒鎂帶於二氧化碳者，以二氧化碳助燃矣。

乎完燒之效，其物化效以氧化劑（如氧氣、氟氣諸類），可得氧化生成之物。如：

: CH4 + 2 O2 → CO2 + 2 H2O + 能量
: CH2S + 6 F2 → CF4 + 2 HF + SF6
: 2 H2 + O2 → 2 H2O(g) + 能量

唯實無完燒，故多有副產，以致平衡；燒碳，生一氧化碳、煤煙。又，燒乎大氣之中者，蓋因大氣之氮氣，遂生諸氮氧化物、氮化物矣。

## 參

## 參

分類:化學反應
張允隨

**張允隨**，字**覲臣**，清漢軍鑲黃旗人。祖一魁，福建邵武知府，有政績，祀名宦。允隨入貲為光祿寺典簿，遷江南寧國同知，擢雲南楚雄知府。雍正元年，調廣南。丁母憂，總督鄂爾泰等請留司銅廠。二年，授曲靖知府，擢糧儲道。鄂爾泰復薦可大任，上召入見。五年，擢按察使。未幾，遷布政使。雲南產銅供鑄錢，寶源、寶泉二局需銅急，責委員領帑採洋銅，洋銅不時至。允隨綜銅廠事，察知舊廠產尚富，增其值。民樂於開採，舊廠復盛。又開大龍、湯丹諸新廠，歲得銅八九百萬斤供用。乃停採洋銅，國帑省，官累亦除。八年，調貴州。未幾，授雲南巡撫。允隨官雲南久，熟知郡國利病，山川險要，苗、夷情狀。十一年，思茅土酋刁興國糾徼外苦蔥蠻等為亂，蔓延數州縣。允隨與總督高其倬遣兵討之，思茅圍解。亂苗遁攸樂，知縣章綸以事詣會城，至蟃蜯村，遇寇死。允隨趣兵進，擒興國。餘眾走臨安，復擊破之。允隨疏以鎮沅、思樂府縣皆新改土為流，請立學，設教職，定學額。又疏以雲南各府州或兵少米多，請以額徵秋米石折銀一兩；或兵多米少，請以額徵條銀兩收米一石。十二年，疏請於廣西府開爐鼓鑄。皆下部議行。十三年，疏報蒙化墾田二十六頃有奇。

乾隆二年，署雲南總督。疏言：「雲南水利與他省不同，水自山出，勢若建瓴。大率水高田低，自上而下，當濬溝渠，使盤旋曲折，承以木梘、石槽，引使溉田。偶有田高水低，則宜車戽。又或雨後水急，則宜塘蓄。低道小港水阻恐傍溢，則宜疏水口使得暢流。山多沙磧，水發嫌迅激，則宜築隄埝，俾護田畝。臣令有司勘修，工小，令於農隙按田出夫，督率興作；工稍大者，出夫外，應需工料，令集士民公議需費多寡。有田用水者，按田定銀數，借庫帑興工。工畢，分年還款。工大非民力能勝，詳情覆勘，以官莊變價，留充工費。」報聞。

三年，請停鑄錢運京。是冬，入覲。四年，正歲，上宴廷臣，賦柏梁體詩，允隨與焉。五年，疏言：「雲南鹽不敷民食，安寧得洪源井，試煎，年獲二十一萬餘斤。麗江得老姆井，試煎，年獲十八萬餘斤。分地行銷，定為年額。」上獎為有益之事。署貴州總督。六年，廣東妖民黃順等遁匿貴州境，有司捕得奏聞。上諭曰：「汝不以五日京兆自居，盡心治事可嘉。」

復署雲南總督。兵部議各省有增設兵額，量加裁減。允隨奏：「雲南昭通、普洱二鎮有增設兵額，地處邊要，未可裁減。惟有通覈合省標、鎮、營、協，按額均減，分計則兵裁無幾，合計則餉省已多。標、鎮、營、協應裁兵一千一百六十，先裁餘丁四百四十八。餘俟缺出停補。」從之。允隨請濬金沙江，上命都統新柱、四川總督尹繼善會勘。疏言：「金沙江發源西域，入雲南，經麗江、鶴慶、永北、姚安、武定、東川、昭通七府，至敘州入川江。東川府以下，南岸隸雲南，北岸隸四川。營汛分布，田廬相望。至大井壩以上，南岸尚有田廬，北岸皆高山。山後沙馬、阿都兩土司地，從前舟楫所不至。自烏蒙改流設鎮，雲南兵米，每歲糴自四川，皆自敘州新開灘至永嘉黃草坪五百八十里，泝流而上。更上自黃草坪至金沙廠六十里，商舶往來。臣等相度，內有大漢漕、凹崖、三腔、鑼鍋耳諸灘險惡，應行修理。更上自金沙廠至濫田壩二百二十七里，十二灘，濫田壩最險，次則小溜筒。臣等相度開鑿子河。更上自雙佛灘至蜈蚣嶺，十五灘相接，石巨工艱。臣等令改修陸路，以避其險。雲南地處極邊，民無蓋藏，設遇水旱，米價增昂。今開通川道，有備無患。」上諭曰：「既可開通，妥協為之，以成此善舉。」允隨主辦其役，計程千三百餘里，費帑十餘萬，經年而工成。

八年，疏言：「大理洱海發源鶴慶濔沮河，至大理，合蒼山十八溪，匯而成海。下自波羅甸出天生橋，趨瀾滄江。海袤百二十里，廣二十餘里；而天生橋海口寬不及丈，每致倒流，淹浸濱海民田。臣飭將海口疏治寬深，自波羅甸下達天生橋，分段開濬，疊石為隄，外栽茨柳，為近水州縣袪漫溢之患。海口涸出田萬餘畝，令附近居民承墾，即責墾戶五年一大修，按田出夫，合力疏濬。」授雲南總督，兼管巡撫。九年，疏報東川阿壩租得銅礦，試煎，月得銅四萬餘斤。十年，加太子少保。

十二年，授雲貴總督。疏言：「苗、倮種類雖殊，皆具人心。如果撫馭得宜，自不至激成事變。臣嚴飭苗疆文武，毋許私收濫派，並禁胥役滋擾。至苗民為亂，往往由漢奸勾結。臣飭有司稽察捕治。」又疏言：「貴州思州諸府與湖南相接，今有辰、沅饑民百餘入貴州境採蕨而食。臣已飭貴州布政使、糧驛道以公使銀賑濟。如有續至，一體散給安置。」諸疏上，並嘉獎。十五年，入覲，授東閣大學士，兼禮部尚書，加太子太保。十六年，卒，賜祭葬，諡**文和**。

## 據
*《清史稿／列傳　凡三百十六卷／卷三百七　列傳九十四／張允隨》
偽金錢

**偽金錢**，蓋法幣以外，別造通貨，而未承可許者是也。陰倣行世，以亂寶貨之道，是舉也者，謂之**偽造**。所俲，金銀謂之**偽幣**，紙卷謂之**偽鈔**。
## 辨名
夫金錢偽造者，在日謂**贋金**、**偽金**。
分類:泉幣
銀喉長尾山雀

**銀喉長尾山雀**，鳥也。於生物學，屬山雀科長尾山雀屬。俗名**十姐妹**、**糰子**、**洋紅兒**、**銀頦山雀**。所棲，自北歐、東北歐、東經西伯利亞、至勘察加半島、薩哈林島、日本、蒙古、朝鮮、中國。在華，則北京、河北、山東、山西、內蒙古、黑龍江、吉林、遼寧、江蘇、安徽、浙江、湖北、湖南、河南、陝西、甘肅、青海、新疆、四川、雲南云云。多見山地針葉林或針闊混交林。遼寧一省，尤以東部山區落葉松林爲最，及冬或遷平原。模式產地在瑞典。
## 辨名
其學名之意，長尾之山雀也。是雀以尾長特聞，和名謂之**柄長**。形似柄杓，故名。江戶朝，謂之「柄長柄杓」、「柄柄杓」、「尾長柄杓」、「柄長鳥」云。

File:Aegithalos caudatus trivirgatus (Mount Noko).JPG|以尾羽之長特聞
File:Aegithalos caudatus trivirgatus in flight.JPG|銀雀于飛
File:ItsukushimaDipperBasin7431.jpg|柄杓，是鳥和名所由来

## 亞種
* **銀喉長尾山雀指名亞種**。所在，自歐洲、西伯利亞、蒙古、朝鮮、日本，及中國黑龍江、吉林、遼寧、河北、北京、新疆等地。模式產地在瑞典。
* **銀喉長尾山雀長江亞種**，中國特有。在山西、陝西、河南、湖北、湖南、安徽、浙江、江蘇、上海等地。模式產地在中國。
* **銀喉長尾山雀華北亞種**，中國特有。在河北、山東、山西、內蒙古、遼寧、甘肅、青海、四川、雲南等地。模式產地在內蒙古呼和浩特。

## 引據

分類:長尾山雀屬
廢爐

所謂**廢爐**，謂爐既無用，休止棄置，而機器涉之者，悉摧折解毀。

所以廢爐者，或機器朽舊，恐有不虞；或事業不予採算；或維持之而損耗殊鉅也。

至原子爐，既入制御棒，移時蒸汽生發，而原子力發電所之運行也猶續。既歷六月，如至三稔，核燃料馴致以冷。設棒約三歲，始爲廢爐。
分類:工業
爐

**爐**，器具也，所以燃火、焚香。亦用之加熱、溶解、焚毀。

至所以加熱者，瓦斯、木炭、木薪、石炭、焦炭、電熱云云。

爐用途殊異，若暖爐、燒成爐、熔煉爐、焚化爐云。

今核反應時所以發熱者，亦名以爐，謂之原子爐。
## 引據

分類:器
訪事人

採集、報道，新聞是作，斯人之儔，謂之**訪事人**。今謂**記者**，記事者也。

## 引據
訪事人，採訪新聞者也。舊亦云**秉筆人**、**探訪**。

分類:新聞學
國際聯盟

**國際聯盟**，略稱**國聯**，故萬國之聯盟也，基於《凡爾賽條約》而建。立於西元一九二〇年，散於四六年四月。自三四年九月二十八日至明年二月二十三日，於斯為盛，五十八國會盟焉。

其宗旨，減兵數、息國訟、重民生，以使萬國互市，永修同好。方茲二十六年，亦嘗平息訟鬪。然國聯兵力乏，故欲恃援，尤在有國者裁。國聯乏行議之強力，昔日曾無威權。嘗令制裁食貨，又召裁軍，而不能施行。又以美利堅不在盟，國聯行之無力，終難防法西斯之患。戰罷，諸國立新盟，曰聯合國，以代其用。昔時文書，盡移至聯合國。
分類:締交志
大阪中華學校

縮圖|校舍
**大阪中華學校**在大阪市浪速區。男女共學。派系屬中華民國。幼稚園部、小學部、中學部兼有。初，大阪華僑子弟欲就庠序，乃設此校。初以**關西中華國文學校**聞，後改名。兼收臺灣、中原之士。校訓維禮義廉恥。
## 通運
* 大阪市營地下鐵御堂筋路、四之橋路大國町驛
## 兼查
* 橫濱中華學院
* 東京中華學校
* 臺北日本人學校
分類:日本中華學校
最高裁判所

縮圖|最高裁判所圖
**最高裁判所**，以《憲法》而設，基乎《裁判所法》，而'''日本'''國司法權是握。在東京都千代田区隼町四番二號。略稱**最高裁**。裁判所之前，維大審院。

昭和二十二年五月三日，《憲法》《裁判所法》同時生效，是爲裁判所履端。
## 引據

分類:日本制度
國際青年日

**國際青年日**爲西曆八月十二日。西元一九九九年，聯合國議決，以是日爲國際青年日。是日履端，爲二〇〇〇年八月十二日。

是日，各地歌唱、研討、會文，而縉紳官吏與之。

分類:節日
中華學校

日本之**中華学校**，初從孫文唱議而作，以教育華僑子女。其後流派判分，曰中華人民共和國系，曰中華民國暨臺灣系。亦有日本人使子女就焉，以西岸食貨之日豐。

## 校表
### 中華人民共和國系
* 橫濱山手中華學校
* 神戶中華同文學校

### 中華民國暨臺湾系
* 橫濱中華學院
* 東京中華學校
* 大阪中華學校

## 引據


## 兼查
* 外國人學校
* 中華街
* 在日外國人#外國人子弟教育

## 他典
*映畫《中華學校孩童》
東京中華學校

**東京中華學校**在東京都千代田區，流派屬中華民國，外國人學校也。小学部、中学部、高中部兼有，生徒雖不出黌門，而可以畢修。久爲財團法人，西元二〇〇八年十月，易爲學校法人。
## 兼查
* 大阪中華學校
* 橫濱中華學院
* 臺北日本人學校
分類:日本中華學校
橫濱中華學院

**横濱中華學院**，中華學校也，在神奈川縣橫濱市中區。流派屬中華民國。

西元一八九八年二月，孫文赴日，設大同學校於橫濱。是亦日本中華學校之權輿。橫濱中華街，華僑甚眾，多粵語，乃以粵語教育其子女。既關東大震災，施設損害。而同市別有二校，亦中華學校。翌年，大同與二校併，設中華公立學校。一九三七年，日方事華，文部省干豫，而生徒帰國，鼓篋實休。戰雲既散，以四六年九月復建。時教授以官話。明年，改稱橫濱中華學校。後值冷戰，校中派系二分，一者聲援中華民國，一者則中華人民共和國，而二端嫌隙日深。後者終自立，別設橫濱山手中華學校。心屬民國者，乃據校中優位。是校亦受中華民國教育部認定。六八年，改稱橫濱中華學院。
## 引據

## 兼查
* 橫濱山手中華學校
* 大阪中華學校
* 東京中華學校
* 臺北日本人學校
分類:日本中華學校
濟水

**濟水**，亦名**兗水**，古四瀆也。是水出濟源，歷河南、山東二省，獨流入渤海。咸豐五年，黃河決於蘭考，北奪濟而入海。今黃河下游，是爲濟水故道也。

一脈濟水，三隱三現，獨身赴海，至清遠濁，多爲文人騷客所頌。

分類:黃河水文
藏語

**藏語**者，藏人言也，屬漢藏語系藏緬語族藏語支，用者凡九百六十五萬餘。

## 史
漢藏語雖異，其源本一。

## 文字
藏語以藏文書之。藏文者，一云承古象雄文，一云吞彌·桑布扎仿梵文而制。

## 音韻
## 文法
## 方言
衛藏藏語：亦名中部藏語，清濁合流，分爲四聲，去古藏語甚遠。

康巴藏語：亦有聲調。

安多藏語：有復輔音而無聲調，最類中古藏語。

藏語方言甚番，言不通而書同文，有類漢語。

分類:漢藏語系
林逋

**林逋**，字**君復**，宋杭州錢塘人。少孤，力學，不為章句。性恬淡好古，弗趨榮利，家貧衣食不足，晏如也。初放遊江、淮間，久之歸杭州，結廬西湖之孤山，二十年足不及城市。真宗聞其名，賜粟帛，詔長吏歲時勞問。薛映、李及在杭州，每造其廬，清談終日而去。嘗自為墓於其廬側。臨終為詩，有「茂陵他日求遺稿，猶喜曾無《封禪書》」之句。既卒，州為上聞，仁宗嗟悼，賜諡**和靖先生**，賻粟帛。

逋善行書，喜為詩，其詞澄浹峭特，多奇句。既就稿，隨輒棄之。或謂：「何不錄以示後世？」逋曰：「吾方晦跡林壑，且不欲以詩名一時，況後世乎！」然好事者往往竊記之，今所傳尚三百餘篇。

逋嘗客臨江，時李諮方舉進士，未有知者，逋謂人曰：「此公輔器也。」及逋卒，諮適罷三司使為州守，為素服，與其門人臨七日，葬之，刻遺句內壙中。

逋不娶，無子，教兄子宥，登進士甲科。宥子大年，頗介潔自喜，英宗時，為侍御史，連被台移出治獄，拒不肯行，為中丞唐介所奏，降知蘄州，卒於官。
## 據
*《宋史·隱逸上》
亞基米德

**亞基米德**，西西里敘拉古人，西元前二八七年生，為希臘裔數學家、物理學家、工程師、發明家、天文學家。尤知名於數學，以無窮小、窮舉法等，證明幾何理論，若圓面積、球表面積、球體積、拋物線面積等；又算圓週率值，發見雙曲螺線、言大數以冪等。蓋以數學用諸物理學者，其為先也。靜水力學、統計學、槓桿原理等，悉其所創。見諸實用，則成螺旋抽水機、滑輪等。

前二一二年，羅馬伐敘拉古，亞氏雖創新式器械，以衛其城，終破。城破之先，羅馬軍官嘗令不可加害亞氏，仍為麾下兵所殺，年七十五。後世，西塞羅嘗訪亞氏之墓，謂其碑刻有球內切圓柱圖，蓋柱球徑一，球體積、表面積悉柱三分之二，此亞氏生前得意發見，遺言刻諸墓碑。

蓋亞氏之發明，古已知名，惟其數論，則罕言於世。先是，亞歷山大港諸數學家嘗閱而言之。五三零年，數學注釋家歐托基奧斯始彙編其作，經米利都伊西多爾評述，終見諸世。及文藝復興，亞氏殘存之作，猶啟迪其時格致諸學。一九零六年，載有亞氏學說之羊皮書重見於世，稱亞基米德再生羊皮書，其數學推論理據，由是詳知。

## 據
*引據悉從《英文維基》亞基米德列傳簡介段
*科學網—數學家之墓碑

分類:基礎之文
牛乳

**牛乳**，亦稱**駝酪**，色白，所以飲。所自，乳牛而牝者也。牛乳亦有品級，邦域不同，判分弗壹。或以脂肪多寡觀之，而分三等：全脂、高鈣低脂、脫脂牛乳。美國標準，凡有五類：近乎無脂、半低脂、低脂、減脂、全脂。

凡牛乳，不有他物亂乎其中，則飲之清淡。雜者亦有之。如高鈣低脂牛乳，輒稱鈣在其中。

分類:飲
農政全書

**農政全書**，明徐光啟所撰，總農家諸法之書也。光啟博覽西學，精究天文、兵法、農田水利之術，而采摭經史、諸子、農家舊說，合平生試驗所得，勒成是書。書凡六十卷，分十二門：曰農本、田制、農事、水利、農器、樹藝、蠶桑、蠶桑廣類、種植、牧養、製造、荒政，條分縷析，本末粲然。其論「農本」，明重農所以裕國。言「田制」，則詳井田、區田、圃田等諸田之宜，以盡地利。言「水利」，載龍尾車、玉衡車諸器，附泰西水法，以資灌溉。言「農器」，犁鎛鐮杴，各適其用。至於樹藝五穀、蔬果、藥材，備陳播種、耕耘、收穫之節；蠶桑兼及木棉、苧麻，以廣衣被之利；牧養則六畜、魚蜂咸備；製造則酒醬、糖酪、蔬菹、醯醢，無不具載。末卷「荒政」，錄歷代救荒之方，附以野菜、木皮，俾民遇歉歲，有所資賴。書成而未及刊，光啟旋卒。後陳子龍等校讎補葺，帝索其書，光啟子驥進之。
## 據

分類:書籍
羊乳

**羊乳**，取自家羊，所以飲也。亦不直飲，而爲乳製之食，若乳酪、酸乳之屬。

## 文獻
* 《本草綱目》載：「羊乳甘溫且無毒，可益五臟、補腎虛、益精氣、養心肺；治消渴、療虛勞；利皮膚、潤毛髮；和小腸、通大腸」。
* 《食療本草》（明·姚可成著）記述：「羊奶亦主消渴、治虛癆、益精氣、補肺、腎氣、和小腸。和脂作羹，補腎虛，通大腸」。 
* 《食醫心鑒》（唐·咎殷撰，成書蓋九世紀中期。）載：「益腎氣，強陽道，對體虛之人，無論何種病癥皆宜，即使健康之人，服之亦可增加體質」。
* 《飲膳正要》載，羊頭可治骨癆、腦熱、頭眩；羊心可治憂恚膈氣；羊肝可治性冷、肝氣虛熱；羊血可治婦女中風、血虛；羊腎可補腎虛、益精髓；羊骨可治虛勞、寒中、羸瘦；羊髓可治男女傷中，陰氣不足，利血脈、益經氣；羊酪可治消渴，補虛乏。
* 劉禹錫《傳言方》雲有人為蜘蛛咬腹大如妊，偏身生絲，其家棄之，乞食，有僧教啖羊奶，未幾疾平也。 
* 《藥性論》：潤心肺，治消渴。 
*《魏書》王琚傳載「常飲羊乳，色如處子」。
分類:飲
終戰詔書

《**終戰詔書**》，全稱《**大東亞戰爭終結之詔書**》。時值昭和二十、民國卅四年，美、英、中、蘇四國，會盟而昭表，曰《波茨坦公告》。入秋，美再投原子彈。日皇詔云終戰。《公告》所言，悉皆承受，別無謀慮，棄械投降。

是年八月十四日，日皇躬爲宣告，同時錄音。明日，日本放送協會廣播之。此亦天皇親聲聞民之始。日人敬曰「玉音放送」。

## 原文

《詔書》維漢文訓讀體。時日本事華，蔑稱支那。戰後，正名中國。至「加之敵新使用殘虐爆彈」句，史家多謂，所指維原子爆彈事。
分類:昭和書
四呼

**四呼**者，音韻學術語也，明後據韻母之形，分韻母四類：**開口呼**、**齊齒呼**、**合口呼**、**撮口呼**。

## 大要
四呼出自宋等呼。等呼以脣圓或否，分二類：開口呼、合口呼；又分四等，合八類。

明時試新類，作新呼。清人潘耒著《類音》，倡四呼，今人因之。

開口呼者，無韻頭；齊齒呼者，以/i/爲韻頭；合口呼者，以/u/爲韻頭；撮口呼者，以/y/爲韻頭。

開、齊二呼爲開，合、撮二呼爲合；開、合二呼爲洪，齊、撮二呼爲細。此則開合洪細之分。

日語音讀，亦如漢語洪細，洪音稱直音，細音稱拗音。

下表普通話四呼韻類。

## 他篇
*等呼
*介音

分類:漢語音韻學
理髮所

**理髮所**，理髮師所在，客就焉而得以理容。
## 辨名
又謂**理髮店**、**理髮館**、**理容店**、**理容所**、**理容院**、**飛髮舖**。

分類:康健
二五減租

民國十五年，中國國民黨中樞並地方省市聯席以會議，定行農政，減輕佃農田租百分之二十五，史稱**二五減租**。明年六月十七日，浙江省政府首應其唱，決議減租百分之廿五。十一月，佈行是年《佃農交租實施條例》，曰：「正產物全收獲百分之五十為最高租額，佃農依最高租額減百分之二十五交租。」十七年七月，省黨政聯席會議頒定《十七年佃農交租章程》及《佃業理事局暫行章程》，以俾麗實。方此時也，佃業公案稍蕃，爭訟日熾。自十八年至二十年，政府令休減租，地主因而沮政，減租之推行，乃日就衰落。二十一年，已不能決行。方茲六年，通國惟浙江一省施行之；浙江八十餘縣，行之者亦不多。

三十八年，臺灣行三七五減租，濫觴在此。
## 引據

分類:中華民國紀事
鄭若曾

**鄭若曾**，明崑山人，字**伯魯**，號**開陽**。曉暢軍事，博通戰略。一生布衣。所作，《日本圖纂》《籌海圖編》《江南經略》。
分類:明列傳
丁酉臺灣斷電

[縮圖|[街燈壹暗，分區輸電]]
時維西元二千十七年八月十五日，自十六時五十一分始，**[[臺灣]]**數地無豫而**斷電**。於是波及八百三十八萬戶，商鋪休業杜門，百姓居處不便。乃使一人傷，一人歿
。及至子初，復供電各戶。

臺灣中油公司與營大潭電廠。電既休，中油社告曰：「計量所控制系統有供應電源之器，承攬商易器時，誤觸，遂俾氣閥杜閉，供氣爲之壹休。」斷電前，備轉容量維百分之三點一七，已而殆危。

## 引據

分類:民國臺灣紀事
燕然勒石

永元元年，竇憲大破北匈奴，班固作《封燕然山銘》，燕然山勒石記功，史稱**燕然勒石**。

西元二千十七年八月十四，內蒙古大學告云，《封燕然山銘》現乎蒙古。
## 引據


分類:漢紀事
海防

**海防**，防海之制也。

中國之海防，古者不特衛國，亦沮民間互通有無。防、守二字可以得之。嘉靖間，上令「片板不許入海」，「一切違禁大船，盡數毀之」。清世，內遷沿海之民。又飭令水師，「防守海口，緝私捕盜」，「巡哨洋面，捍衛海疆」。嘉庆二年戰船「一律改小」，以使靈便迅速。水師「僅能近海巡查，不能放洋遠出。」及至共和國，則防禦於近海。
## 引據


分類:戎
籌海圖編

《**籌海圖編**》，明鄭若曾著，專述海防，凡十三卷。化導深遠，被及日、朝。明代軍事史、海防史、中日通運史，其研究也皆仰之。今存明嘉靖本、隆慶本、天啟本、清康熙本、《四庫全書》本等。
分類:兵書
鼻衄

**鼻衄**，即鼻出血。出血嚴重者，又稱鼻洪。鼻衄甚者，口鼻皆出血，稱為鼻大衄、腦衄，若鼻衄經久不愈，稱鼻久衄。
## 引據

分類:疾病
平陽昭公主

**平陽公主**，唐高祖第三女也，太穆皇后所生。義兵將起，公主與紹並在長安，遣使密召之。紹謂公主曰：「尊公將掃清多難，紹欲迎接義旗；同去則不可，獨行恐罹後患，為計若何？」公主曰：「君宜速去。我一婦人，臨時易可藏隱，當別自為計矣。」紹即間行赴太原。公主乃歸鄠縣莊所，遂散家資，招引山中亡命，得數百人，起兵以應高祖。時有胡賊何潘仁聚眾於司竹園，自稱總管，未有所屬。公主遣家僮馬三寶說以利害，潘仁攻鄠縣，陷之。三寶又說群盜李仲文、向善志、丘師利等，各率眾數千人來會。時京師留守頻遣軍討公主，三寶、潘仁屢挫其鋒。公主掠地至盩厔、武功、始平，皆下之。每申明法令，禁兵士，無得侵掠，故遠近奔赴者甚眾，得兵七萬人。公主令間使以聞，高祖大悅。及義軍渡河，遣紹將數百騎趨華陰，傍南山以迎公主。時公主引精兵萬餘與太宗軍會於渭北，與紹各置幕府，俱圍京城，營中號曰「娘子軍」。京城平，封為平陽公主，以獨有軍功，每賞賜異於他主。六年，薨。及將葬，詔加前後部羽葆鼓吹、大輅、麾幢、班劍四十人、虎賁甲卒。太常奏議，以禮，婦人無鼓吹。高祖曰：「鼓吹，軍樂也。往者公主於司竹舉兵以應義旗，親執金鼓，有克定之勳。周之文母，列於十亂；公主功參佐命，非常婦人之所匹也。何得無鼓吹！」遂特加之，以旌殊績；仍令所司按謚法「明德有功曰昭」，謚公主為**昭**。

《舊唐書》傳之，附於〈柴紹傳〉後。《新唐書·諸公主傳》傳之。
## 引據

分類:唐列傳
二十二 (西元二〇一七年電影)

《**二十二**》者，中國影戲。日本犯華時，強征中邦女子，以充慰安之婦。及至西元二千十四年，被害虐而公其往事者，徒餘二十二人，故名。戲以是年始攝。所錄，彼人居處之哀樂。而鄉中左近之民，眷注不輟；遠邦志願之士，佽助弗怨：如是云者，亦識乎影戲。越三歲，時維八月十四日，暨世界慰安婦紀念日，公映中原。值其時，茲二十二人，徒八人在世。

## 引據

分類:中華人民共和國影戲
內蒙古大學

**內蒙古大學**在內蒙古自治區呼和浩特市。受二一一之功扶持。西元一九五七年立。嘗譯鮮卑文字，又育試管山羊，於是聞名士林。《簡明不列顛百科全書》收中原大學凡十有五，而內蒙古大學側身其列。
## 引據

分類:中華人民共和國大學
日本放送協會

縮圖|日本放送協會之識
**日本放送協會**，公共媒體也。以《放送法》設，行播映影音之事業，維特殊法人。總務省所管。其職，製作影音，播以電臺，映乎電視。

## 引據



分類:日本電視臺
戴安瀾

**戴安瀾**，原名**戴炳陽**，字**衍功**，自號**海鷗**，抗日名將，安徽無爲人也。
## 生平
### 北伐
民國十三年，將軍爲北伐軍二等兵。十四年，入黃埔軍校，翌年與國民革命軍北伐。任連、營、團長諸職。北伐剿匪，無役弗從。

### 抗日
#### 國內
民國二十二年，日、滿兵加熱河，危及平津。時將軍爲團長，隨軍北上，獲三等雲麾勳章，後累昇旅長。二十七年，戰於魯南，戰功卓著，乃升副師長。二十九年，鏖戰於廣西崑崙關，斃敵少將，重創敵銳，將軍名揚海內於是役。

#### 遠征
民國三十一年，將軍入緬，而立誓曰：「此次遠征，係唐明以來揚國威之盛舉，雖戰至一兵一卒，亦必死守東瓜。」是時，英軍不告而走，我援不至，勢危，將軍乃決以身報國。告其部曰：「吾立遺囑在先：若師長戰死，以副師長代之；副師長戰死，以參謀長代之。以此類推，各級皆然。」又發絕命書於夫人王荷馨，書曰：「余此次奉命固守東瓜，因上面大計未定，與後聯絡過遠，敵行甚速，今孤軍奮鬥，決以全部犧牲報國家養育。為國戰死，事極光榮。所念者，汝母子今後生活，當更痛苦。望子珍重，並愛護諸兒，侍奉老母。老父在皖，可不必呈聞。」日軍發步、砲、空三軍擊之，狂轟濫炸，施以毒氣。其部同仇敵愾，強戰不息，抗四倍之敵十餘日，重創日軍。雖然，盟軍不勝，緬北迫，欲歸國，將至，遭伏，將軍遂令突圍，胸腹中彈於鏖戰中。值緬雨季，大雨滂沱，路泥濘不能行，將軍傷益重。其部忍飢挨餓，穿山越野。一九四二年五月二十六日，行至緬北茅邦，將軍傷發，以身殉國，時年三十八。彌留之時，參謀長問計於將軍，是時，將軍口弗能言，以手劃圖以示之，示其部自莫洛渡瑞麗江以歸國。面北視夏土而逝。

蔣中正聞之，電令將軍之部：「務必歸將軍遺骸於國！」。緬甸溼熱多瘴，五月二十九，恐將軍身腐，乃焚之爲灰，置木匣中，以馬馱載。有華僑聞之，曰：「壽材狹，安配將軍英名！」乃出其楠木棺。

## 身後
將軍既歿，以國喪之禮葬全州。蔣中正贈挽聯：「虎頭食肉負雄姿，看萬里長征，與敵周旋欣不忝。馬革裹屍酹壯志，惜大勳未成，虛予期望痛何如？」

毛澤東爲之賦挽詩《五律·挽戴安瀾將軍，五律·海鷗將軍千古》：「外侮需人御，將軍賦采薇。師稱機械化，勇奪虎羆威。浴血東瓜守，驅倭棠吉歸。沙場竟殞命，壯志也無違。」

民國三十六年，遷葬安徽蕪湖，一九五六年，中華人民共和國追之爲革命烈士。

## 家室
妻王氏荷馨，守將軍之墓，一九七二年辭世。

子復東，善建築。

## 據

## 鏈

*戴安瀾將軍─域外死忠第一人
*抗日英雄戴安瀾將軍 
*戴安澜之子戴复东赴美寻父勋章记, 《黄埔杂志》 2012年第三期 
*軍政人物 
*中華郵政 - 特116抗日英烈像郵票

分類:中華民國列傳
埃德蒙頓

**埃德蒙頓**，又稱**愛民頓**，加拿大亞伯達省府也。乃亞伯達次大之邑，次卡加利焉。丙申年，口八十九萬九千四百四十七。若計其郭，則若百三十萬。西埃德蒙頓購物中心在焉。西埃德蒙頓購物中心者，北美洲至大者也。
黃冊

**黃冊**，又稱**賦役黃冊**，明戶籍、賦役制度。

黃冊之名，梁方仲總二說：一曰色彩；一曰字義。色說見於《明史稿‧食貨志》：「冊凡四……冊面青紙，惟上戶部者黃紙，故謂之黃冊。」《後湖志》亦載：「總冊俱要以黃紙為殼面，其餘存留司、府、州、縣冊，只用青紙殼面。」字義說，據唐代「黃、小、丁、中」之制。如，張萱謂黃冊自宋齊時「黃籍」而來，著《疑耀》而略云：「今世多不解黃字之義，余偶閱唐開元制，凡男女始生為黃，四歲為小，十六歲為中，二十有一為丁，六十為老。每歲一造計帖，三年一造戶籍，即今之黃冊也。謂之曰黃，亦自男女之始生登籍而名耳。」

按梁方仲考證，黃冊實取乎其色，以宋齊之「黃籍」對「白籍」。西晉時，北方戶籍，以竹簡製作，故稱「白籍」；南方則紙，故稱「黃籍」。陳寅恪亦補述之，云紙質以外，黃有黃舊之意，而白有白新之義。晉室東渡，流寓北方之人，持「黃籍」，可不納賦役。實施「土斷」後，斷其戶籍所屬，「黃籍」易為「白籍」。然欒成顯謂黃冊不以色名，非之。
## 引據

分類:明制度
七廟

**七廟**，中國帝王所以祀奉祖先。

按《禮記》，天子可追祀七世祖，太祖廟居中，左右各為三昭、三穆。所谓昭、穆，宗廟位次也。三昭三穆，自文王而始，單數世代屬穆行，雙數世代屬昭行。
分類:周制度
溫哥華

**溫哥華**，懿名**雲高華**，加拿大邑也，在不列顛哥倫比亞省。丙申年口六十三萬千四百八十六，若計其郭則約二百四十六萬。乃不列顛哥倫比亞至大之邑。以英浮海者喬治·溫哥華名。華人甚眾。
四平市

**四平市**者，中華人民共和國地級市也。在吉林省西南，鄰遼寧省。北連長春，南接鐵嶺。乃中華東北衢處。

## 它典
* 四平市政府 

分類:吉林省區劃
四聲

**四聲**者，漢語調類也，古音分四聲，曰平、上、去、入。後，全濁清化，調分陰陽，成四聲八調，南人漢語承之，或添或減。北人漢語，平分陰陽，失入聲而分派他聲。普通話有三聲四調，平分陰陽，入派三聲，濁上歸去。粵語有九音，四聲皆分陰陽，而陰入又分上下，成九音。吳語猶四聲，而有連續變調。越南語平玄二聲爲平，問跌二聲爲上，銳重二聲爲去入。

## 概要
語言學所謂聲調者，音節之抑揚也，漢語以抑揚變化明詞義。然則漢韻學分音別類，抑揚之外，更添頓挫，頓挫者，入聲也，-p、-t、-k、-ʔ者也，音聲內破，音程短促，劃計入聲。

漢語一字一聲，高低變化者，調值也，趙元任以五度示之，曰：低（一）、半低（二）、中（三）、半高（四）、高（五），五度合而成聲。同一調值者，歸音分類，配以舒促，得調類。

中古本四聲，及後音變，分陰陽調，合八聲，稱四聲八調。

## 中古
四聲之名，始於六朝，齊梁人沈約作《四聲譜》，劃平、上、去、入。《梁書》載梁武帝問周捨曰：「何謂四聲？」捨曰：「天子聖哲是也。」天子聖哲者，對平上去入也。四聲何物，竟無一說，只知例字。古今音變，今音上字兼有上去二聲，言動作者上聲，言位置者去聲。

### 調值
六朝至唐，四聲調值難斷，唯知入聲音短。日本永祚二年，安然著《悉曇藏》，卷五曰：「平聲直低，有輕有重。上聲直昂，有輕無重。去聲稍引，無輕無重。入聲徑止，無內無外。平中怒聲，與重無別。上中重音，與去不分。」

## 上古
沈約發明四聲，是故上古有聲調乎？無聲調乎？不可知。古來眾說紛紜。眾說皆以《詩經》押韻爲據。察乎《詩經》押韻，四聲調配，平上與去押，去入可押可不押。清人顧炎武謂上古平仄者，遲速輕重也，平聲最長，上去次長，入聲最急。去入可押，察乎中古，「易」「出」「惡」皆有去入二聲，可知去入相近。故此，段玉裁倡平上入三聲合，而與去聲對，黃侃倡平入一類，上去一類。今人王力繼之，作《漢語史稿》，分平入二類，再以長短分，合四聲。今音聲調以高低分，古音聲調以長短分，長平變平，短平變上，長入變去，短入變入。

## 今音

今音承四聲八調。古今音變，調值未明，雖各方漢語大異，而調類小異。陰陽者，聲母之清濁也，陰高陽低，陰清陽濁。初，濁音沉昂而清音高爽，中原失清濁，始以高低分。吳語紹興話、閩語潮州話，四聲皆分陰陽，成八音。普通話僅平分陰陽，失入聲。漢語大抵平分陰陽，究其出處，平聲音長，仄聲音短，陰陽判然，唐始有陰陽平聲。調類分合，乃方言劃分之基要。入聲者，如晉語、一部中原官話，韻尾作促音，故有入聲，或入聲舒化，以調值異於他聲。東干語甘肅音，單字調無不同，多字合而變化，調類唯一。

* 比什凱克以東干語甘肅音示之。

## 考

## 他方
*聲調
*詩韻
*平仄
*押韻

分類:漢語音韻學
翡冷翠

**翡冷翠**，又譯**佛羅倫斯**、**佛羅倫薩**，為義大利陀斯卡拿大區、翡冷翠都會區首府。迄二零一三年，口凡三十八萬三千有奇。

昔中世之季，文藝復興始於此。彼時歐洲諸城，其為最富，譽稱「中世雅典」。惟治亂無常，宗教、共和革命紛沓，緃麥第奇家族柄政亦然。一八六五年，嘗為義大利王國首都，凡六載。其城名士輩出，但丁、彼特拉克、薄伽丘、馬基維利、圭恰迪尼等皆然。是以當世義大利文，所本實翡冷翠音，以為優雅。

每歲往遊者數百萬。一九八二年，其舊城區獲列於聯合國教科文組織世界文化遺址。當世，其地時裝、商貿、旅遊、工業俱盛，富於義國，並以文藝復興藝術、建築、碑像、文化見稱。博物館、畫廊無數，諸如烏菲茲美術館、彼提宮等，蜚聲國際，及於文藝政治。職是之故，休聲美譽，天下有聞，見頌於《福布斯雜誌》。

## 據
*引據悉從《英文維基》翡冷翠一文簡介段
福州市鼓樓區

[縮圖|[鎮海樓 (福州)|鎮海樓，據屏山，望閩江]]
**鼓樓區**在福州，處闠闤之西北。政樞集聚，商鋪林立。鼓樓區北接晉安，南鄰臺江區，西與倉山區隔閩江相望，西北聯閩侯縣。

唐宋時，街衢中有譙樓，俗稱鼓樓，故名。

境內有溫泉帶，縱五公里，人稱「千古華清第一湯」。
## 區劃
下轄街道凡九：鼓東街道、鼓西街道、溫泉街道、東街街道、南街街道、安泰街道、華大街道、水部街道、五鳳街道。轄鎮一，曰洪山鎮。
## 引據

分類:福州市區劃
日本三代實錄

《**日本三代実録**》以平安時編纂，史書也。編年体，漢文，全五十巻。東島六國史，以時序之，而《實錄》在第六。所謂三代，清和、陽成、光孝三朝。是書所誌，自天安二年八月至仁和三年八月，凡三十歲。延喜元年成書。編者，藤原時平、菅原道真、大藏善行、三統理平。
分類:史書
杭州互聯網法院

**杭州互聯網法院**在中國浙江省府。西元二〇一七年八月十八日設。有司試立之，而獄訟涉乎網絡者，冀綜攬之。其旨，網獄悉以網讞。
分類:中華人民共和國制度
溫尼伯

縮圖|溫尼伯
**溫尼伯**者，加拿大緬尼托巴省府也，亦其至大之邑。緬尼托巴之人居此者半。華人多呼曰**溫尼辟**。加拿大西衢處也，大居加拿大之八。辛卯年口六十六萬三千六百十七。
李靖

**李靖**字**藥師**，唐京兆三原人。姿貌魁秀，通書史。嘗謂所親曰：「丈夫遭遇，要當以功名取富貴，何至作章句儒！」其舅韓擒虎每與論兵，輒歎曰：「可與語孫、吳者，非斯人尚誰哉！」仕隋為殿內直長，吏部尚書牛弘見之曰：「王佐才也！」左僕射楊素拊其牀謂曰：「卿終當坐此！」

大業末，為馬邑丞。高祖擊突厥，靖察有非常志，自囚上急變，傳送江都，至長安，道梗。高祖已定京師，將斬之，靖呼曰：「公起兵為天下除暴亂，欲就大事，以私怨殺誼士乎？」秦王亦為請，得釋，引為三衞。從平王世充，以功授開府。

蕭銑據江陵，詔靖安輯，從數童騎道金州，會蠻賊鄧世洛兵數萬屯山谷間，廬江王瑗討不勝，靖為瑗謀，擊卻之。進至峽州，阻銑兵不得前。帝謂逗留，詔都督許紹斬靖，紹為請而免。開州蠻冉肇則寇夔州，趙郡王孝恭戰未利，靖率兵八百破其屯，要險設伏，斬肇則，俘禽五千。帝謂左右曰：「使功不如使過，靖果然。」因手敕勞曰：「既往不咎，向事吾久已忘之。」靖遂陳圖銑十策。有詔拜靖行軍總管，兼攝孝恭行軍長史，軍政一委焉。

武德四年八月，大閱兵夔州。時秋潦，濤瀨漲惡，銑以靖未能下，不設備。諸將亦請江平乃進。靖曰：「兵機事，以速為神。今士始集，銑不及知，若乘水傅壘，是震霆不及塞耳，有能倉卒召兵，無以禦我，此必禽也。」孝恭從之。

九月，舟師叩夷陵，銑將文士弘以卒數萬屯清江，孝恭欲擊之，靖曰：「不可。士弘健將，下皆勇士，今新失荊門，悉銳拒我，此救敗之師，不可當。宜駐南岸，待其氣衰乃取之。」孝恭不聽，留靖守屯，自往與戰，大敗還。賊委舟散掠，靖視其亂，縱兵擊破之，取四百餘艘，溺死者萬人。即率輕兵五千為先鋒，趨江陵，薄城而營，破其將楊君茂、鄭文秀，俘甲士四千。孝恭軍繼進，銑大懼，檄召江南兵，不及到，明日降。靖入其都，號令靜嚴，軍無私焉。或請靖籍銑將拒戰者家貲以賞軍，靖曰：「王者之兵，弔人而取有罪，彼其脅驅以來，藉以拒師，本非所情，不容以叛逆比之。今新定荊、郢，宜示寬大，以慰其心，若降而籍之，恐自荊而南，堅城劇屯，驅之死守，非計之善也。」止不籍。由是江、漢列城爭下。以功封永康縣公，檢校荊州刺史。乃度嶺至桂州，分道招慰。酋領馮盎等皆以子弟來謁，南方悉定。裁量款效，承制補官。得郡凡九十六，戶六十餘萬。詔書勞勉，授嶺南撫慰大使、檢校桂州總管。以嶺海陋遠，久不見德，非震威武、示禮義，則無以變風。即率兵南巡，所過問疾苦，延見長老，宣布天子恩意，遠近懽服。

輔公祏據丹楊反，詔孝恭為帥，召靖入朝受方略，副孝恭東討，李世勣等七總管皆受節度。公祏遣馮惠亮以舟師三萬屯當塗，陳正通步騎二萬屯青林，自梁山連鎖以斷江道。築却月城，延袤十餘里，為掎角。諸將議曰：「彼勁兵連柵，將不戰疲老我師。若直取丹楊，空其巢窟，惠亮等自降。」靖曰：「不然。二軍雖精，而公祏所自將亦銳卒也，既保石頭，則牢未可拔。我留不得志，退有所忌，腹背蒙患，非百全計。且惠亮、正通百戰餘賊，非怯野鬬，今方持重，特公祏立計爾。若出不意，挑攻其城，必破之。惠亮拔，公祏禽矣。」孝恭聽之。靖率黃君漢等水陸皆進，苦戰，殺傷萬餘人，惠亮等亡去。靖將輕兵至丹楊，公祏懼，眾尚多，不能戰，乃出走，禽之，江南平。置東南道行臺，以為行臺兵部尚書。賜物千段、奴婢百口、馬百匹。行臺廢，檢校揚州大都督府長史。帝歎曰：「靖迺銑、公祏之膏肓也，古韓、白、衞、霍何以加！」

八年，突厥寇太原，為行軍總管，以江淮兵萬人屯太谷。時諸將多敗，獨靖以完軍歸。

俄權檢校安州大都督。太宗踐阼，授刑部尚書，錄功，賜實封四百戶，兼檢校中書令。突厥部種離畔，帝方圖進取，以兵部尚書為定襄道行軍總管，率勁騎三千繇馬邑趨惡陽嶺。頡利可汗大驚，曰：「兵不傾國來，靖敢提孤軍至此？」於是帳部數恐。靖縱諜者離惎腹心，夜襲定襄，破之，可汗脫身遁磧口。進封代國公。帝曰：「李陵以步卒五千絕漠，然卒降匈奴，其功尚得書竹帛。靖以騎三千，蹀血虜庭，遂取定襄，古未有輩，足澡吾渭水之恥矣！」

頡利走保鐵山，遣使者謝罪，請舉國內附。以靖為定襄道總管往迎之。又遣鴻臚卿唐儉、將軍安脩仁尉撫。靖謂副將張公謹曰：「詔使到，虜必自安，若萬騎齎二十日糧，自白道襲之，必得所欲。」公謹曰：「上已與約降，行人在彼，奈何？」靖曰：「機不可失，韓信所以破齊也。如唐儉輩何足惜哉！」督兵疾進，行遇候邏，皆俘以從，去其牙七里乃覺，部眾震潰，斬萬餘級，俘男女十萬，禽其子疊羅施，殺義成公主。頡利亡去，為大同道行軍總管張寶相禽以獻。於是斥地自陰山北至大漠矣。帝因大赦天下，賜民五日酺。

御史大夫蕭瑀劾靖持軍無律，縱士大掠，散失奇寶。帝召讓之，靖無所辯，頓首謝。帝徐曰：「隋史萬歲破達頭可汗，不賞而誅，朕不然，赦公之罪，錄公之功。」乃進左光祿大夫，賜絹千匹，增戶至五百。既而曰：「向人譖短公，朕今悟矣。」加賜帛二千匹，遷尚書右僕射。

靖每參議，恂恂似不能言，以沈厚稱。時遣使十六道巡察風俗，以靖為畿內道大使，會足疾，懇乞骸骨。帝遣中書侍郎岑文本諭旨曰：「自古富貴而知止者蓋少，雖疾頓憊，猶力于進。公今引大體，朕深嘉之。欲成公美，為一代法，不可不聽。」乃授檢校特進，就第，賜物段千，尚乘馬二，祿賜、國官、府佐皆勿廢。若疾少閒，三日一至門下中書平章政事。加賜靈壽杖。

頃之，吐谷渾寇邊。帝謂侍臣曰：「靖能復起為帥乎？」靖往見房玄齡，曰：「吾雖老，尚堪一行。」帝喜，以為西海道行軍大總管，任城王道宗、侯君集、李大亮、李道彥、高甑生五總管兵皆屬。軍次伏俟城，吐谷渾盡火其莽，退保大非川。諸將議，春草未牙，馬弱不可戰。靖決策深入，遂踰積石山。大戰數十，多所殺獲，殘其國，國人多降，吐谷渾伏允愁蹙自經死。靖更立大寧王慕容順而還。甑生軍繇鹽澤道後期，靖簿責之。既歸而憾，與廣州長史唐奉義告靖謀反，有司按驗無狀，甑生等以誣罔論。靖乃闔門自守，賓客親戚一謝遣。改衞國公。其妻卒，詔墳制如衞、霍故事，築闕象鐵山、積石山，以旌其功，進開府儀同三司。

帝將伐遼，召靖入，謂曰：「公南平吳，北破突厥，西定吐谷渾，惟高麗未服，亦有意乎？」對曰：「往憑天威，得效尺寸功。今疾雖衰，陛下誠不棄，病且瘳矣。」帝憫其老，不許。二十三年，病甚，帝幸其第，流涕曰：「公乃朕生平故人，於國有勞。今疾若此，為公憂之。」薨，年七十九，贈司徒、并州都督，給班劍、羽葆、鼓吹，陪葬昭陵，謚**景武**。

子德謇嗣，官至將作少匠，坐善太子承乾，流嶺南，以靖故徙吳郡。

## 據
*《新唐書／列傳　凡一百五十卷／卷九十三　列傳第十八／李靖》
備長炭

縮圖|備長炭
縮圖|燃備長炭
**備長炭**，日本木炭。元祿間，和歌山縣田邊市備中屋長左衛門始製此炭，故名。備長炭用橡木，以高溫蒸燒，乃成。

外維灰色，又泛銀白。及化爲碳，約攝氏千度以上。甫燃，經久不熄。用途殊廣。

分類:器
臺江區

縮圖|國貨西路與廣達路結軌圖
**臺江區**在福州市，南接閩江。

區內有越王臺、釣龍臺。後梁開平二年，王審知築夾城於福州。登南城翹望，有之二臺臨江，故名。

華萊士總部在此。
## 引據

分類:福州市區劃
汪由敦

**汪由敦**，字**師茗**，清浙江錢塘人，原籍安徽休寧。雍正二年進士，選庶吉士。遭父喪，以篡修《明史》，命在館守制。喪終，三遷內閣學士，直上書房。乾隆二年，廷臣妄傳除目，為言官執奏，語連由敦，未得旨，由敦具疏辨。上詰由敦何以先知，足見有為之耳目者，其人必不謹。左授侍讀學士。累遷工部尚書，調刑部，兼署左都御史。十一年，命在軍機處行走。十四年，金川平，加太子少師。是歲命協辦大學士。由敦出大學士張廷玉門，其直軍機處，廷玉薦也。時軍機處諸大臣，鄂爾泰已卒，廷玉為班首，而訥親被上眷，日入承旨，出令由敦屬草，慮不當上意，輒令易稿，至三四不已，傅恆為不平。及訥親誅，傅恆自金川還朝，引諸大臣共承旨以為常。廷玉致仕將歸，以世宗遺詔許配享太廟，乞上一言為券，謝恩未親至。傳旨詰責，傅恆與由敦承旨，由敦免冠叩首，言廷玉蒙恩體恤，乞終始矜全，若明旨詰責，則廷玉罪無可逭。次日，廷玉早入朝，上責由敦漏言，徇師生私恩，不顧公議。解協辦大學士，并罷尚書，仍在尚書任贖罪。十五年，命復任。

上閱永定河工，令由敦同大學士傅恆、總督方觀承會勘南岸建壩，請於張仙務、雙營葺舊壩二，馬家鋪及冰窖以東增新壩亦二，如所議。四川學政朱荃以匿喪黷賄得罪，由敦所薦舉，吏議奪職。上以由敦謹慎，長於學問，命降授兵部侍郎。俄，永定河堤決，復命赴固安監塞口。有請別開新河者，由敦主仍濬舊河，亦如所議。十六年，調戶部侍郎。命同大學士高斌勘天津等處河工，請濬永定河下流，疏王慶坨引河，增鳳河堤壩，培東岸隄障東淀。十七年，授工部尚書。十九年，加太子太傅，兼刑部尚書。二十年，準噶爾平，軍機大臣得議敘。二十一年，調工部尚書。二十二年，授吏部尚書。二十三年，卒，上親臨賜奠，贈太子太師，諡**文端**。

由敦篤內行，記誦尤淹博，文章典重有體。內直幾三十年，以恭謹受上知。乾隆間，大臣初入直軍機處，上以日所製詩用丹筆作草，或口授令移錄，謂之「詩片」。久無誤，乃使撰擬諭旨。由敦能彊識，當上意。上出謁陵及巡幸必從，入承旨，耳受心識，出即傳寫，不遺一字。其卒也，諭稱其「老誠端恪，敏慎安詳，學問淵深，文辭雅正」，並賦詩悼之。又以由敦善書，命館臣排次上石，曰時晴齋法帖。上賦懷舊詩，列五詞臣中，稱其書比張照云。

子承沆、承霈、承⿱雨澍。

## 據
*《清史稿／列傳　凡三百十六卷／卷三百二　列傳八十九／汪由敦　子承霈》
查瓦卡諾語

**查瓦卡諾語**，混成語也。基於西班牙語，而用於呂宋之邦。南三寶顏、北三寶顏、巴西蘭、甲米地、特爾納特、哥打巴托、北拉瑙、南拉瑙等地，咸能聞之。

分類:語言
汪承霈

**汪承霈**，字**春農**。父由敦既卒，喪終，承霈以賜祭葬入謝。傅恆為言承霈書類由敦，授兵部主事，充軍機處章京。累遷郎中，除福建邵武知府。時母年八十，請軍機大臣為陳情，留京供職，復補戶部郎中。三十六年，師討小金川，上命戶部侍郎桂林出督餉，以承霈從。三十七年，阿爾泰、宋元俊劾桂林以金與土酋贖所掠軍士，辭連承霈，命逮治。俄，事白，仍以郎中充軍機處章京。累遷工部右侍郎。甘肅冒賑事發，部議凡在甘肅納捐監生，應禁革毋許應試，及自別途出身。承霈奏人數甚多，乞開自新之路，令納金如例，許考試及自別途出身，得旨俞允。四十年，上校射，承霈連發中的，賞花翎。調戶部右侍郎。五十四年，坐監臨順天鄉試失察，左遷通政使。累遷復至侍郎。嘉慶五年，授左都御史，遷兵部尚書，兼領順天府尹。六年，永定河水溢，上命治賑，得旨獎敘。七年，上將幸木蘭，承霈請罷停圍，不許。尋改左都御史，署兵部尚書。北城盜發，上責承霈不稱職，以二品冠服致仕。十年，卒，詔視尚書例議卹。

## 據
*《清史稿／列傳　凡三百十六卷／卷三百二　列傳八十九／汪由敦　子承霈》
舊縣鄉

**舊縣鄉**，在東平之西北，古之穀城也，左鄰山丘，右傍河湖。其地本爲平陰縣境，西元一九九六年一月，舊縣鄉易於東平。舊縣多古址，境有西楚霸王墓，項王之頭葬地也，有古碑立墓前，千年古鬆侍墓左右，皆毀於文革。

分類:東平縣區劃
倉山區

**倉山區**在福州市，據南臺島，北帶閩江，南接烏龍江。多丘阪，佔全島伍三。

舊名藤山。明洪武朝，山北麓建鹽倉，遂俗名鹽倉前，呼山曰倉前山，簡稱倉山。此區名所自。
## 沿革
舊屬閩侯縣。民國三十六年，置區。
分類:福州市區劃
雅典

**雅典**，在阿提卡，為希臘首都，規模甲於其國。史誌久遠，凡三千餘年。

上古，雅典以城邦立國。及西元前五世紀，經比雷埃夫斯港出海，海運大興，國勢日盛。其時名士輩出，選賢與能，文教休明，藝術哲學俱盛，尤以柏拉圖學院、亞里斯多德學園名世。其學乃播泰西，復為羅馬所崇，故有謂泰西文明始祖、民主本源也。

當世，希臘工商、海貿、政治、文化命脈，咸在此處，實其國重鎮。故有云雅典為萬國都會、東南歐商貿重地；其港比雷埃夫斯客似雲來，甲於歐洲，次於舉世。

其城方三十九公里，口凡六十六萬有奇；計及其郭，則方四百一十二公里，口凡三百萬餘。

其內遺跡遍布，上古城邦、羅馬、東羅馬、奧斯曼俱有，尤以雅典衛城、達夫尼修道院名世，俱列於聯合國教科文組織世界文化遺址。

西元一八三四年，希臘新復凡二歲，定都於此。歷建議會、國立書庫、大學、學院，俱聞名於世。又立國立考古美術館、衛城博物館、基克拉迪藝術博物館、貝納基博物館、拜占庭及基督教博物館等，文藝鼎盛。當代奧林匹克運動會，亦肇舉於此，時維一八九六年。越百有八年，即二零零四年，復再舉辦。

## 據
*引據悉從《英文維基》雅典一文簡介段
晉安區

**晉安區**在福州市。其境與鼓樓、臺江、倉山相錯。

## 區劃
辖街道三、鎮四、鄉二：
* 街道：茶園街道、王莊街道、象園街道。
* 鎮：岳峰鎮、鼓山鎮、新店鎮、宦溪鎮。
* 鄉：寿山鄉、日溪鄉。
分類:福州市區劃
閩侯縣

**閩侯縣**在福州市。居閩江下游。
## 史

漢立冶縣，屬會稽郡東部都尉。值東漢，東部都尉留候官一介，鎮守此地，故名候官、東候官。候官，军候也，建安間，稱侯官縣，西晉析侯官置原豐、温麻二縣。南朝梁天監間，侯官、原豐二地併，爲東侯官。隋改东侯官为原丰县，后更名闽县。唐析閩縣，置侯官、長、福寧、新寧、温麻五縣。後侯官併入閩縣。武周长安二年，析閩縣西十二鄉，復置侯官縣。西元一九一三年三月，閩、侯官二縣，合為閩侯縣。三三年年，析為閩縣、侯官縣。四四年，改名林森縣。越二歲，劃縣城而設福州市。一九五〇年年四月，復名閩侯縣。

## 區劃
辖街道一，鎮八、鄉六：
*街道：甘蔗街道
*鎮：白沙鎮、南嶼鎮、尚干鎮、祥謙鎮、青口鎮、南通鎮、上街鎮、荊溪鎮。
*鄉：竹岐鄉、鴻尾鄉、洋里鄉、大湖鄉、廷坪鄉、小箬鄉。
案：二〇〇四年，撤閩江鄉，原轄區併入尚干、祥謙等鎮。
## 引據

分類:福州市區劃
孔曆

**孔曆**，即**孔子紀年**，以孔子降生之年為紀元者也。梁啟超云：「於無一完備之中，惟以孔子紀年之一法，為最合於中國，孔子為泰東教主，中國第一之人物，此全國之所公認也。而中國史之繁密而可紀者，皆在於孔子以後，故援耶教、回教之例，以孔子為紀，似可為至當不易之公典。司馬遷作《史記》，既頻用之，但皆云孔子卒後若干年，是亦與耶穌教會初以耶穌死年為紀，不謀而合。今法其生不法其死，定以孔子生年為紀，此吾黨之微意也。」

世以孔子生西元前五百五十一年，故孔曆之年以西元紀年加五百五十一年為計。如西元歲，孔曆之年也。

其式，按《清議報》作「**孔子幾何年**」，今人或作「**孔曆某某年**」。

分類:紀年
閩清縣

**閩清縣**在福州市。據市邑之西北，處闽江其下游。東鄰閩侯縣，西毗尤溪縣，南接永泰縣，北與古田縣交界。
分類:福州市區劃
福清市

**福清市**在福州，縣級市，福州代管。雅號**玉融**，簡稱**融**。

境內齊雲山脈最高。
分類:福州市區劃
永泰縣

**永泰縣**在福州市。東鄰閩侯、福清，西界德化、尤溪，南連莆田、仙遊，北接閩清。

地貌維狹谷，側軒中卑，西北高，東南低。境內羣山林立。西南部東湖尖，俯瞰全縣。
分類:福州市區劃
羅源縣

**羅源縣**在福州市。南鄰連江縣，西南接福州市、閩侯縣，西北接古田縣，北與寧德市接壤，東隔海與霞浦東沖半島相望。地貌，多山地、丘陵，而平原也狹。
分類:福州市區劃
臺北市日僑學校

**臺北市日僑學校**，日言**臺北日本人學校**，在臺北士林區天母。西元一九四七年立，初以「國立臺灣大學附設留台日籍人員子女教育班」聞。民國、日本斷交後，屢遷。八三年易址天母。學生多日本僑民子女寓臺灣者。日本文部科學省遣師教之。

日僑學校，隔中山北路，而望臺北美國學校。

臺灣之日僑學校，臺北以外，有高雄日僑學校、臺中日僑學校。
分類:中華民國教育
長樂區

**長樂區**在福州市。名取《詩經》「長安久樂」義。
## 沿革
唐武德六年，設縣。

分類:福州市區劃
和歌山共同發電所

**和歌山共同發電所**在和歌山縣和歌山市湊千八百五十番地，火力發電所也。屬和歌山共同火力社。

住友金屬工業、關西電力二社，共同出資，建和歌山共同火力社。西元一九六三年，一號機始用。二〇一二年六月，一、二號機，流漸老朽。乃更易之，設新一號機，一四年十月十四日始用。舊二號機則休。按新一號機歲時檢查。檢查時，乃用二號機。
## 引據

分類:日本企業